text:
Upptøkuroynd til løgfrøði
Tey, sum ætla sær at lesa MA í løgfrøði, skulu til upptøkuroynd 26. juni
Setrið tekur í ár 10 lesandi upp til masterútbúgvingina í løgfrøði, og freistin at søkja er 1. juli. Teldutøkt umsóknarblað finst her.
Sum nakað nýtt verður í ár eisini ein skrivlig upptøkuroynd, ið varir fýra tímar. Royndin verður mánadagin 26. juni kl. 13.00-17.00 í Jónas Broncksgøtu 25. Tað ber eisini til at fara til upptøkuroyndina í Keypmannahavn somu (føroysku) klokkutíð.
Bárður Larsen, útbúgvingarleiðari, sigur, at upptøkuroyndin broytir ikki vanligu upptøkutreytirnar. Áhugað skulu framvegis senda inn umsókn, og upptøkukravið er, at umsøkjarin frammanundan hevur bachelor í løgfrøði ella annan bachelor ella samsvarandi við løgfrøðiligum skeiðum ella royndum.
– Eftirsum plássini eru so fá, so brúka vit upptøkuroyndina sum eitt grundarlag saman við prógvum og øðrum at velja teir umsøkjarar frá, sum pláss ikki verður fyri, sigur Bárður Larsen.
Útbúgvingarleiðarin upplýsir, at upptøkuroyndin miðar ímóti at fáa eina mynd av, hvussu væl umsøkjarin er fyri í almennum førleikum, ið hava serligan týdning fyri løgfrøðilestur.
– Her verður hugsað um slíkt sum almenna vitan um viðurskifti, ið eru serliga viðkomandi fyri løgfrøði, førleikar at skriva og evnini at loysa trupulleikar og at grundgeva fyri ymiskum loysnum á gerandisligum ella politiskum trupulleikum, har rætta svarið ikki er upplagt, sigur Bárður Larsen.
Tey, ið skulu til royndina, skulu
- møta í seinasta lagi ein hálvan tíma, áðrenn royndin byrjar
- hava samleikaprógv við og
- hava egna farteldu við
Tann, sum ætlar sær at lesa MA í løgfrøði, skal sostatt bæði lata inn umsókn og fara til upptøkuroynd. Tað ber til at fara til upptøkuroyndina, sjálvt um tú ikki (enn) hevur latið inn umsókn. Umsóknarfreistin er 1. juli á midnátt, t.e. lítla viku eftir, at upptøkuroyndin hevur verið.
Tey, ið fara til royndina í Føroyum, nýtast ikki at siga frá frammanundan, bara møta upp rættstundis. Umsøkjarar, ið ætla at møta til upptøkuroyndina í Keypmannahavn, mugu boða Fróðskaparsetrinum frá í seinasta lagi mánadagin 19. juni kl. 12 umvegis hesa teldupostadressu: bardurl[at]setur.fo
Upptøkutreytirnar eru lýstar undir yvirskriftini 'Upptøkutreytir' á hesum leinki.
Ása Hammershaimb Christiansen lesur á Søgu- og Samfelagsdeildini. Hoyr hennara uppliving av deildini her.
-
15.03.2019Fróðskaparsetrið søkir rektaraStarvið sum rektari á Fróðskaparsetri Føroya verður nú lýst ...
-
14.03.2019 Setrið Søgu- og samfelagsdeildin SetursskrivstovanBachelor í lóg á Setrinum í heystNú verður enn ein møguleiki at velja sær útbúgvingarleið á F...
-
12.03.2019 Føroyamálsdeildin Til lesandiHjalmar P. Petersen heldur professarafyrilesturÍ sambandi við professaratilnevningina 1. februar heldur Hja...


c: text/html

text:
Anna Falkenberg - nýtt valevni hjá Sambandsflokkinum
11. august 2015
Anna Falkenberg er 19 ára gomul, og situr í nevndini hjá Ungmannafelagnum Samband, sum kassameistari.
Hon hevur júst lokið miðnámsútbúgving í Studentarskúlanum í Hoydølum. Og sum lesandi í nógv ár, kennir hon týdningin av, at karmarnir hjá teimum ungu lesandi eru í lagi.
Orsøkin til, at Anna bjóðar seg fram til løgtingsvalið er, at hon altíð hevur havt áhuga fyri samfelagsviðurskiftum og politikki.
Hon metir, at tað er sera týdningarmikið, at ungdómurin hevur eina sambandssinnaða rødd á Løgtingi.
RN
Aftur

robotstxt: allowed

filter: keep


text:
Umseting av Son of Satan úr Septuagenerian Stew hjá Charles Bukowski.
Eg var ellivu og báðir vinmennirnir, Hass og Morgan, vóru tólv, og tað var summar, eingin skúli, og vit sótu í grasinum í sólini, aftan fyri garaguna hjá pápa mínum, og royktu sigarettir.
“Lort,” segði eg.
Eg sat undir einum træi. Morgan og Hass sótu og lenaðu seg upp ímóti garaguni.
“Hvat er galið?” spurdi Morgan.
“Vit mugu ordna handan fanan,” segði eg. “Hann er ein skomm fyri grannalagið!”
“Hvønn?” spurdi Hass
“Simpson,” segði eg.
“Ja,” segði Hass, “for nógvar frøknir. Hann irriterar meg.”
“Tað er ikki tað sum eg meini,” segði eg.
“Náh?” segði Morgan.
“Ja, hasin fanin sigur at hann hevur mogga við einari gentu undir okkara húsum í seinastu viku. Tað er ein fanans lygn!” segði eg.
“Sjálvandi er tað lygn” segði Hass
“Hann dugir ikki at mogga” segði Morgan.
“Hann dugir at lúgva,” segði eg.
“Eg kann ikki torga lygnarar,” segði Hass, og blásti ein ring við roykinum.
“Mær dámar ikki at hoyra sovorðið lort frá einum fýri við frøknum,” segði Morgan.
“Kanska vit burdu ordnað hann,” segði eg.
“Hví ikki?” spurdi Hass
“Kom,” segði Morgan.
Vit komu inn ígjøgnum portrið og har stóð hann, og kastaði ein bólt upp ímóti garaguhurðini.
“Hey,” segði eg, “hygg hvør spælur við seg sjálvan!”
Simpson loftaði bóltin og vendi sær ímóti okkum.
“Hey!”
Vit umringaðu hann.
“Hevur tú mogga við nógvum gentum undir nøkrum húsið seinastu tíðina?” spurdi Morgan.
“Nei!”
“Hvussu ber tað til?” spurdi Hass.
“Hmmm, eg veit ikki ordiliga.”
“Eg trúgvi ikki, at tú nakrantíð hevur mogga við nøkrum øðrum enn tær sjálvum!” segði eg.
“Eg fari inn nú,” segði Simpson. “Mamma mín bað meg vaska upp.”
“Mamma tín hevur uppvask í kusuni,” segði Morgan.
Vit flentu. Vit nærkaðust honum. Knappiliga, knallaði eg nevan í búkin á honum. Hann knekkaði saman, og helt um búkin. Hann stóð soleiðis í eitt hálvt minutt, og reisti seg so.
“Babba kemur heim hvørja løtu,” segði hann.
“ovkey? Moggar pápi tín eisini við smágentum undir húsum?” spurdi eg.
“Nei”
Vit flentu.
Simpson segði einki.
“Hygg at hasum frøknunum,” segði Morgan. “Hvørja ferð hann moggar eini smágentu undir einum húsum, fær hann eina nýggja frøknu.”
Simpson segði einki. Hann sá bara bangnari og bangnari út.
“Eg havi eina systir,” segði Hass. “Hvussu kann eg vita um tú ikki eisini roynir at mogga mínari systur undir einum húsum?”
“Tað hevði eg ikki funnið uppá, Hass, tað lovi eg tær!”
“Ja?”
“Ja, heilt erligt!”
“Ovkey, men her ein ein fyri at vera heilt sikkur!”
Hass knallaði nevan í búkin á Simpson. Simpson knekkaði saman aftur. Hass bukkaði seg niður, tók ein neva av mold, og stoytti tað niður millum blusuna hjá Simpson. Simpson reisti seg, hann græt. Ein vatpikkur.
“Góðu, lat meg sleppa!”
“Sleppa hvar?” spurdi eg. “Vilt tú goyma teg undir skjúrtinum hjá mammu tíni, meðan uppvaskið fossar úr kusuni á henni?”
“Tú hevur ongantíð mogga,” segði Morgan, “tú hevur ongan murt! Tú pissar gjøgnum oyra!”
“Um eg síggi, at tú bara hyggur at systir míni,” segði Hass, “fært tú so nógv bank, at tú endar sum bara ein stór frøkna!”
“Góðu lat meg sleppa, góðu!”
Eg hevði bestan hug at lata hann sleppa. Kanska hevði hann ikki mogga við nøkrum.
Kanska hevði hann bara fantasera. Men eg var tann ungi leiðarin. Eg kundi ikki vísa nakra samkenslu.
“Tú, kemur við okkum Simpson.”
“Nei!”
“Nei, meg í reyvina! Tú kemur við okkum! Gakk nú!”
Eg fór aftur um hann, og sparkaði hann í reyvina, hart. Hann skríggjaði.
“HALT KJAFT!” rópti eg, “HALT KJAFT ELLA VERÐUR TAÐ VERRI FYRI TEG! GAKK NÚ!”
“Vit skumpaðu hann út gjøgnum portrið, yvir um grasvøllin, og inn í okkara garð.
“Stilla teg ordiligt” segði eg. “Hendurnar niður við síðuni!” vit fara at halda okkara egnu rættargongd!”.
Eg vendi mær móti Morgan og Hass og spurdi, “Allir teir, sum halda hendan mannin vera sekan í at lúgva um at hava mogga við eini smágentu undir okkara húsum, skulu nú siga ‘sekur’!”
“Sekur,” segði Hass.
“Sekur,” segði Morgan.
“Sekur,” segði eg.”
Eg vendi mær móti fanganum.
“Simpson, tú ert dømdur sekur!”
Tá runnu tárini niður eftir kjálkunum á Simpson.
“Eg havi einki gjørt” mutlaði hann.
“Tað er akkurát tað tú er sekur í” segði Hass “í at lúgva!”
“Men, tit lúgva alla tíðina!”
“Ikki um at mogga,” segði Morgan.
“Tað er tað tit lúgva mest um, tað er har eg lærdi tað frá!”
“Korporalur,” eg vendi mær móti Hass, ” pota okkurt í munnin á fanganum! Eg eri troyttur av hansara forbannaðu lygnum!”
“Yes sir!”
Hass rann yvir til snórin, hann fann eitt lummaturrklæði og eitt viskustykki. Meðan vit hildu Simpson, kroysti hann lummaturrklæðið inn í munnin á honum og bant síðan viskustykkið um munnin á honum. Tað gralaði í Simpson, og andlitið broytti lit.
“Heldur tú hann fær andað?” spurdi Morgan.
“Hann fær andað gjøgnum nøsina,” segði eg.
“Ja,” samtykti Hass.
“Hvat gera vit nú?” spurdi Morgan.
“Er fangin ikki sekur?” spurdi eg.
“Jú.”
“Sum dómari dømi eg hann at verða hongdur upp eftir hálsinum, til han doyr!”
Simpson royndi at siga okkurt, hann hugdi at okkum við bønandi eygum. Eg rann inn í garaguna og tók eitt reip. Eitt langt reip hekk á einum seymið á garaguvegginum. Eg anaði ikki hví pápi mín hevði hatta reipi. Hann brúkti tað ongantíð, ikki sum eg vistið, í øllum førðum. Men nú skuldi tað brúkast.
Eg fór út aftur við reipinum.
Simpson byrjaði at renna. Hass var í hølunum á honum. Hann feldi hann við einari flúgvandi takling. Hann vendi Simpson, og byrjaði at sláa hann í andlitið. Eg rann yvir, og knallaði reipið í andlitið á Hass. Hann steðgaði við at sláa, og gløddi at mær.
“Tín fani, eg skal knúsa teg sundur!”
“Sum dómari havi eg dømt at maðurin skal heingjast! Soleiðis skal tað vera! SLEPP FANGANUM!”
“Tín fani, eg smildri teg!”
“Fyrst, heingja vit fangan, so kunnu vit berjast!”
“Ja, tað kann tú bannað uppá!” segði Hass.
“Fangin skal reisa seg!” segði eg.
Hass flutti seg og Simpson reistist. Hann bløddi nasablóð, og blóðplettar vóru á skjúrtuni. Tað var øgiliga sterkt reytt. Men Simpson tykstist uppgevandi. Hann græt ikki longur. Men eyguni vóru ræðslusligin, vemmiligt at síggja.
“Gev mær eina sigarett,” segði eg við Morgan.
Hann stappaði eina í munnin á mær.
“Tendra hana,” segði eg.
Morgan tendraði sigarettina, og eg fekk mær ein guv, so við sigarettini millum varrarnar andaði eg gjøgnum nøsina, meðan eg gjørdi eina likkju á endan á reipinum.
“Set fangan á hátúnið!” segði eg.
Eitt hátún var aftan fyri húsini hjá okkum, uppi yvir tí var eitt tak. Eg kastaði reipið upp um ein bjálka, og hálaði likkjuna niður framman fyri andlitið á Simpson. Eg hevði ongan hug at halda á við hesum. Eg helt at Simpson nokk hevði liðið nokk, men eg var leiðarin og eg skuldi berjast við Hass aftaná og eg átti ikki vísa nakran veikleika.
“Kanska skuldu vit latið vera,” segði Morgan
“Hesin maðurin er sekur!” skrálaði eg.
“Ja!” rópti Hass. “Hann skal heingjast!”
“Hygg, hann hevur pissa í buks,” segði Morgan
Og tað hevði hann, ein myrkur plettur gjørdi alsamt størri frammanfyri á buksunum hjá Simpson.
“Eingi nossir,” segði eg.
Eg koyrdi likkjuna niður um høvdið á Simpson. Eg hálaði í reipið og lyfti Simpson upp á tærnar. So tók eg hin endan av reipinum og bant tað fast í síðuna av húsunum. Eg bant reipið fast og rópti, “Kom for fanin vit rýma!”
Vit hugdu at Simpson hangandi har á táunum, hann snaraði runt heilt spakuliga, og hann sá longu deyður út.
Eg byrjaði at renna. Morgan og Hass runnu eisini. Vit runnu út til innkoyringina og Morgan rann heim til sín og Hass til sín. Eg skiliti, at eg hevði ongastaðni at fara. Hass, hugsaði eg, antin gloymdi tú bardagan, ella tímdi tú ikki álíkavæl.
Eg stóð á gongubreytini eina løtu, so rann eg inn aftur í garðin. Simpson snaraði enn. Spakuliga runt. Vit høvdu gloymt at bundið hendurnar. Hann royndi tí ið hondunum at taka trýstið frá hálsinum, men hendurnar gliðu. Eg rann yvir til húsini og loysti reipi og slepti tí. Simpson datt niður á hátúnið, og rullaði niður á vøllin.
Hann lá við andlitinum niðrið í vøllinum. Eg vendi honum við og loysti viskustykkið av munninum. Hann sá ræðuligur út. Hann sá út, sum um hann kanska fór at doyggja. Eg bukkaði meg niður yir hann.
“Hoyr, títt helvitis reyvarhol, ikki doyggja, eg ætlaði slettis ikki at drepa teg, veruliga. Um tú doyrt, so mást tú orsaka. Men um tú ikki doyrt og nakrantíð slatrar, so ert tú ein deyður maður! Skilur tú meg?”
Simpson svaraði ikki. Hann hugdi bara at mær. Hann sá ræðuligur út. Andlitið var lilla og reipið hevði skursla hálsin.
Eg reisti meg. Eg hugdi at honum eina løtu. Hann rørdi seg ikki. Tað sá ringt út. Eg var um at svíma. Men tók meg so saman. Eg andaði djúpt inn og fór út úr túninum. Klokkan var umleið fýra um seinnapartin. Eg byrjaði at ganga. Eg gekk oman til vegin og helt fram við at ganga. Eg hugsaði. Eg føldi, at mítt lív var av. Simpson hevði altíð verið ein einari. Ivaleyst einsamur. Hann fylgdist ongantíð við okkum. Hann var løgin á tann hátt. Kanska var tað tað, sum ørkymlaði okkum við honum. Men alíkavæl var okkurt við honum sum tyktist dámligt. Eg føldi meg, sum um eg hevði gjørt okkurt ræðuligt, og á ein annan hátt ikki. Mest av øllum føldi eg meg bara kenslutóman ein tómleiki í niðri maganum. Eg gekk og gekk. Eg gekk heilt oman til høvuðsvegin og aftur. Eg hevði ordiliga ilt av skónum.
Foreldur míni keyptu mær altíð bíligar skógvar. Teir sóu væl út í umleið eina viku, so byrjaði leðrið at sprotna, og seymarnir byrjaðu at stinga upp gjøgnum sálarnar. Eg helt fram við at ganga alíkavæl.
Tá eg kom aftur í túnið, varð næstan kvøld, eg gekk spakuliga gjøgnum túnið og aftur um húsini. Simpson var ikki har. Og reipið var horvið. Kanska var hann deyður. Kanska var hann onkra aðrastaðnis. Eg skimaðist rundan um meg.
Andlitið á pápa mínum, innramma í rútinum á hurðini.
“Kom inn her!” segði hann.
Eg gekk upp gjøgnum trapputrinini og framvið honum.
“Mamma tín er ikki komin til hús enn. Og tað er gott. Far inn á kamari. Eg ætli mær at práta við teg.”
Eg fór inn á kamarið og setti meg á seingjarkantin og hugdi niður á mínar bíligu skógvar.
Pápi mín var ein stórur maður, 1 metur og 95. Hann hevði eitt stórt høvd, og eyguni hingu undir stórum frýsuttum eygnabrúm. Varrarnar vóru tjúkkar og hann hevði stór oyru. Hann var óndur sjálvt uttan at royna.
“Hvar hevur tú verið?” spurdi hann.
“Gingið.”
“Gingið. Hví?”
“Mær dámar at ganga.”
“Síðan nær?”
“Síðan í dag.”
Tøgn var eina góða løtu. So tosaði hann aftur.
“Hvat hendið aftan fyri húsini í dag?”
“Er hann deyður?”
“Hvør?”
“Eg ávaraði hann um ikki at slatra. Um hann slatraði, so er hann ikki deyður.”
“Nei, hann er ikki deyður. Og foreldur hansara ætlaðu at ringja til løgreglunna. Eg noyddist at tosa við tey leingi fyri at fáa tey ikki at latað verðað við tí. Um tey høvdu ringt til løgreglunna, so hevði tað dripið mammu tína! Skilir tú tað?”
Eg svaraði ikki.
“Tað hevði dripið mammu tín, skilir tú tað?”
Eg svaraði ikki.
“Eg var noyddur at geva teimum pening fyri at tiga. Harafturat, noyðist eg at gjalda fyri læknarokningina. Eg fari at buka teg sundur og saman! Eg fari at lekja teg! Eg fari ikki at venja ein son, sum ikki kann liva ímillum fólk!”
Hann stóð har í durðinum, pinnastillur. Eg hugdi at eygunum, undir hasum frýsuttu eygnabrúnnum, at hasum stóra kroppinum.
“Eg vil heldur hava løgregluna,” segði eg. “Eg vil ikki hava teg. Gev mær løgregluna.”
Hann nærkaðist spakuliga.
“Løgreglan skilir ikki fólk sum teg.”
Eg reisti meg av songini og knýtti nevarnar.
“Kom so,” segði eg, “eg skal nokk berjast við teg!”
Hann leyp á meg við øðiligar ferð. Eitt blendandi ljós, og eitt slag so hart at eg ikki rættuliga føldi tað. Eg lá á gólvinum. Eg reistist.
“Tú mást heldur drepa meg,” segði eg, “tí tá eg verði nóg stórur, fari eg at drepa teg!”
Næsta slagið sendi meg inn undir songina. Tað tyktist sum eitt gott stað at verða. Eg hugdi at fjarðunum har uppi. So byrjaði eg at flenna, tað var ein fjálturstungin látur, men eg flenti, og eg flenti, tí eg hugsaði, at kanska hevði Simpson veruliga mogga einari lítlari gentu undir mínum húsum.
“Hvat fanin flennur tú at?” skrálaði pápi mín. “Tú ert uttan iva sonur Satan, tú ert ikki sonur mín!”
Eg sá eina stóra hond røkka inn undir songina, leitandi eftir mær. Tá hon nærkaðist, tók eg í hana við báðum hondum og beit, so fast sum eg kláraði. Eitt øðiligt skriggj, og hondin hvarv út undan songini aftur. Eg smakkaði vátt kjøt í munninum, spýtti tað út. Eg vísti tá, at hóast Simpson ikki var deyður, kundi eg ivaleyst doyggja skjótt.
“Tað er í lagið,” hoyrdi eg pápa mín siga róliga,” nú hevur veruliga biðið um tað, og Harra Gud, sum tú fer at fáa tað…”
Eg bíðaði, og meðan eg bíðaði var alt eg hoyrdi løgin ljóð. Eg hoyrdi fuglarnar, eg hoyrdi ljóðið av bilum, sum koyrdu framvið, eg hoyrdi sjálvt mítt hjarta buka og blóðið renna gjøgnum kroppin. Eg hoyrdi pápa mín anda, og eg flutti meg mitt inn undir songina og bíðaði eftir, hvat nú skuldi henda.


text:
1. Veturin kom við kulda og kava,
ringt er hjá seyðinum, hart er at skava,
kalt er í berligum bóli.
Lágt stendur sólin, og tíðliga skýmir,
burtur úr túninum hundurin rýmir,
inni situr kúrandi Óli.
2. Gler er í á og skalvur í brekku;
rínur og hvínur í hvørjari sprekku;
Óli er grammur í huga,
situr og hugsar um summar og gleði,
fuglur var kátur, og lambið var fegið;
nú hómast ikki ein fluga.
3. Omman á bríkini sigur frá søgum,
abbin úr fjøruni kemur við øðum,
oman kemur maður av Gørðum.
“Kóka nú kaffi, set rokkin til reiðar!”
Hugnaligt í stovu, um frystir eru teigar.
Har kemur Klæmint við kørðum.


text:
Ikki býráðslimir lønarhækking - men meirilutin
24. mai 2018
Ein rættleiðing um lønarhækking í Tórshavnar býráð
Tað stendur at lesa á in.fo, í dag 24. mai, at býráðslimir í Tórshavn ætla í kvøld 24. mai at geva sær sjálvum risa lønarhækking upp á meira enn 15 prosent.
Hetta er ikki rætt.
Henda lønarhækking kemur bara at ávirka sitandi meiriluta og formenn og forkvinnur hjá sitandi meiriluta í býráðsnevndunum.
Sum býrráðslimur havi eg ikki viðgjørt hesar broytingar.
Eg taki tí ikki undir við fyriliggjandi uppskoti.
Annfinn Brekkstein
býráðslimur fyri Sambandsflokkin í Tórshavnar Kommunu
RN
Aftur


text:
SKEIÐ Á FRÓÐSKAPARSETRI FØROYA 2009/2010
Í heyst bjóðar Fróðskaparsetur Føroya út sokallað almenn skeið í føroyskum og enskum.
Í heyst bjóðar Fróðskaparsetur Føroya út sokallað almenn skeið í føroyskum og enskum. Skeiðini í enskum verða bjóðað út í samstarvi við University of Cambridge ESOL Examinations. Sí lýsing.
-
25.03.2019 Setrið Søgu- og samfelagsdeildinNABO – Norðurlendsk verkætlan um ung og sosiala inklusiónFirouz Gaini, lektari á Søgu- og samfelagsdeildini, luttekur...
-
22.03.2019 Setrið NámsvísindadeildinFakdidaktiskt skeið í føroyskum fyri miðnámsskúlalærararFrá 11.-13. februar skipaði Námsvísindadeildin fyri fakdidak...
-
22.03.2019 Setrið Søgu- og samfelagsdeildin Til lesandiVerksetan av Heimsmálunum, alment tiltakÍ samstarvi við Umhvørvisstovuna, Hugskotið og Tórshavnar Ko...


text:
-
6 dagar
Tíð
Prísur
1890 EUR
2290 USD
- Sep 10 - Sep 15 2019
- Sep 24 - Sep 29 2019
Á heystfjall eftir rossum
Tað er nakað heilt serligt at sleppa á fjall eftir rossum í veldugu víddum Íslands.
Í septembur og oktobur skiftir Ísland ham úr grønum summarlíni í litfagran heystbúna. Eins væl og seyðabóndur fara á fjall eftir seyði hesa ársins tíð, reka rossabóndur eisini ross teirra, sum hava ferðast frítt í fjøllunum alt summarið, heim.
Hesin túrurin er samansettur av trimum reiðdøgum og vitjan á eini av mongum rossastevnum, sum eru í vikuskiftum á heysti.
Dag fyri dag
Eftir stutt formæli saðla vit rossini og ríða í dalarnar fyri norðan. Hesa ársins tíð kunnu veðurlíkindini verða so vánalig, at tað er hættisligt at ríða í fjøllunum. Tískil halda vit okkum til góðu reiðræsurnar gjøgnum dalarnar, har vit ma. fylgja heystkløddum áarbakkum í besta blóma. Vit ríða í Aðaldali, Reykjadali og Bárðardali. Við útsýni á Goðafoss, Barnafoss og Ullarfoss ríða vit fram við Laxá og Skjálfandafljót. Dagligu reiðtúrarnir eru um 30 km. Eftir trimum sera góðum døgum á hestbaki koyra vit í útnyrðingspartin av Íslandi, har bøndur og villu ross teirra savnast.


text:
Nr. 1819-736
Endamßl: At geva luttakaranum innlit Ý, hvat yrkisligur relatiˇnsf°rleiki er, og hvussu yrkisligir f°rleikar mennast.
Innihald: Samskifti og sambandi millum millum nŠming og lŠrara er grundleggjandi fyri menningina hjß nŠminginum. Yrkisligur relatiˇnsf°rleiki byggir vÝari ß hesa vitan umframt ß positiva sßlarfr°i. ┴ skeiinum koma vit m.a. inn ß:
- Bakgrund handan positiva sßlarfr°i og trivna.
- Hvussu vit skapa relatiˇnir, sum stula undir menning barnsins.
- Hvussu vit lata upp fyri at sÝggja f°rleikar og styrkir hjß barninum.
- Hvussu vit kunnu menna okkara yrkisliga f°rleika.
Skeissni: Upplegg, videobrot, bˇlkar og kjak
Mßlbˇlkur: Allur sk˙lin.
Tß i ein sk˙li ynskir hetta skeii, skal leislan Ý fyrsta umfari venda sŠr til Nßm.
UndirvÝsing: Gitte Klein, Master of Positive Psychology og stud. cand. psyk.


text:
Kvinnufelagasamskipan Føroya boðar nú til ársfund á Glyvrum. Allir limir í Kvinnufelagnum eru hjartaliga vælkomnir at koma við á ársfund, sum er eitt gott høvi at hitta aðrar kvinnur, ið eisini hava áhuga fyri arbeiðinum fyri javnstøðu til kvinnur. Limir í Kvinnufelagnum, sum ynskja at luttaka, kunnu boða Kvinnufelagnum frá, um vit eru fleiri, so kunnu vit samskipa koyringina inn á Glyvrar. Ring til 216064 ella send ein teldupost til kvinnufelag@kvinnufelag.fo.
ÁRSFUNDUR hjá Kvinnufelagasamskipan Føroya verður hjá Kongshavnar Kvinnufelag í hølum felagsins á Glyvravegi 4, Glyvrar, leygardagin tann 30. mai 2015.
Fundarskrá verður sambært lógum felagsins.
Uppskot til viðgerðar á fundinum skulu sendast til KSF, birtabiskopstoe@gmail.com í seinasta lagi 23. mai 2015.
Fundurin verður settur kl. 13.00.
Tær, ið ætla at luttaka, skulu siga frá í seinasta lagi 26. mai hjá Fríðbjørg Weihe á telefon 290416 ella á teldupostadressu: fridbjorgw@gmail.com.


text:
Skálafjarðar læknadømi verður nú uppstigað við einum lækna. Frá at tríggir kommunulæknar hava virkað í økinum, verða teir nú fýra. Við hesum fær borgarin eina væl betri tænastu og læknarnir mannsømilig kor at virka undir. Borgarstjórarnir við fjørðin og HIMR eru komin ásamt um hesa raðfesting, samstundis sum Løgtingið hevur játtað neyðuga peningin.
Læknaviðtalur eru til tríggjar kommunulæknar á Heilsumiðstøðini í Runavík og til ein kommunulækna í viðtaluhølunum á Strondum og virka hesar undir felags heitinum Heilsudepilin við Skálafjørðin.
Kommunurnar í økinum eru samdar um, at nýta verandi viðtaluhøli, í Runavík og á Strondum. Tað hevur ligið í kortunum, at umstøðurnar skulu broytast soleiðis, at rúm verður fyri fýra viðtalum í Heilsumiðstøðini í Runavík, táið koyrandi er ígjøgnum undirstjóvartunnilin. Hetta er framvegis ætlanin. Greitt er kortini ikki hvussu hetta skal skipast fíggjarliga, táið fráboðaninar frá landsstýrinum hava verið heldur ógreiðar í seinastuni.
1. februar byrjaði Joan Skibenæs í føstum starvi sum kommunulækni í læknaviðtalu 2. Við hesum eru føstu kommunulæknarnir í læknadøminum: Kári Rasmussen og Joan Skibenæs. Hesi hava læknaviðtalur í Heilsumiðstøðini í Runavík.
Frá 19. februar 2018 verður kommunulæknaviðtala 3., sum hevur verið aðru hvørja viku á Strondum og í Runavík, flutt til at vera á Strondum hvørja viku, og fær hon nú heitið Kommunulæknaviðtala 4.
T.v.s. at læknaviðtala 1, 2 og 3 vera í Runavík og læknaviðtala 4 verður á Strondum.
Frá mánadegnum 12. mars 2018 verða allar 4 læknaviðtalurnar mannaðar.
Viðtalurnar í Skálafjarðar læknadømi verða tá hesar:
Kommunulæknaviðtala I
Kári Rasmussen, kommunulækni
Mýravegur 4
620 Runavík
Kommunulæknaviðtala II
Joan Skibenæs, kommunulækni
Mýravegur 4
620 Runavík
Kommunulæknaviðtala III
Skiftandi kommunulæknaavloysarar
Mýravegur 4
620 Runavík
Kommunulæknaviðtala IV
Skiftandi kommunulæknaavloysarar
Fløtuvegur 1
490 Strendur
Nú ein nýggj læknaviðtala verður skipað í økinum fyriskipar Heilsutrygd, í samráð við kommunulæknarnar, fyri flyting av sjúklingum til fjórðu læknaviðtaluna, soleiðis at hon fær eitt hóskandi tal av sjúklingum. Flytingarnar verða í mestan mun gjørdar alt eftir hvar ið borgarin hevur bústað. Hetta fáa viðkomandi borgarar boð um síðst í viku 10 og í viku 11.
Heilsutrygd fer í næstum at lýsa kommunulæknastørvini í læknaviðtalu 3 og 4 leys, fyri at fáa fastar kommunulæknar at røkja allar viðtalurnar sum skjótast.
Fyribils verða viðtalur 3 og 4 mannaðar við kommunulæknavloysarum.


text:
Lestrarhandbók
Um viðurskifti viðvíkjandi lestrarumstøðum
Síðurnar undir teiginum "Lestrarlív" eru at rokna sum ein lestrarhandbók og venda sær mest til nýggj lesandi - og kanska eisini til tey uttanfyri Setrið, sum eru forvitin eftir at vita, hvussu tað er at vera lesandi á Setrinum.
Undir hesum tátti "Hent vitan um lestrarumstøður" fæst at vita um ymisk viðurskifti, sum ikki viðvíkja sjálvum lestrinum, men viðvíkja umstøðunum hjá lesandi fyri at lesa á Setrinum. Her verður serliga hugsað um fíggjarviðurskfiti o.a. sum eru fortreytir fyri lesturin.


text:
Útbúgvingar á Fróðskaparsetri Føroya
Í Føroyum eru allar universitetsútbúgvingar skipaðar á Setrinum
Hægri útbúgvingar, sum geva í minsta lagi bachelorprógv, eru universitetsútbúgvingar.
Til ber at lesa bæði á bachelor- og á masterstigi á Setrinum. Hevur ein áhuga í at útbúgva seg víðari eftir bachelor-útbúgvingina, hevur ein møguleika fyri at lesa víðari á Setrinum ella at taka skiftisútbúgving á øðrum universitetum uttanlands.
Eisini er møguleiki at lesa ph.d. eftir lokið masterprógv - ella t.d. at taka hjágreinir, stakskeið, umframt eftirútbúgving og ískoytisútbúgving.
Trýst á leinkini til vinstru fyri at fáa meira at vita um tær einstøku útbúgvingarnar, sum eru í boði á Setrinum.


text:
Orð: Hans Andrias Djurhuus
Lag: Jógvan Waagstein
1. Nú hitar sólin bjarta land og hav,
í urtagarði fagrar blómur anga,
firvaldar flagsa, ongan mást tú fanga.
Týn ei tað lív, sum sólin veingir gav!
2. Vilt tú sum eg, í hond vit taka stav
og burt frá bygdum langar leiðir ganga,
vit dvølja millum heygar løtu manga,
tá vaknar mangt, sum fyrr í barmi svav.
3. Í sólarbrandi glógva fjøll og sker, –
og varrar minnast, veitst tú nakað betur?
Kring heyg og túgvu heiðafuglur letur
frá morgunstund, til sól til viða fer.


text:
Útbreiðsla og sjúka hjá kúlulaksi
Tað kemur fyri, at frítíðarfiskarar fáa kúlulaks (pukkellaks) á húkin, men eingin vitan er um í hvussu stóran mun, hetta laksaslagið er til staðar í føroyskum firðum og áum. Heldur ikki um hesin laksurin møguliga er farin at gýta her, um hann ber sjúkur við sær, eins og eingin vitan er um ferðingarmynstrið hjá kúlulaksinum. Kanningin skal skráseta talið av fiskaðum kúlulaksum, kanna hann fyri sjúkur, og somuleiðis staðfesta, um kúlulaksurin er farin at gýta í Føroyum, ella ikki.
Umframt kúluna, ið siljafiskurin fær í gýtingartíðarskeiðnum, er eitt eyðkenni fyri kúlulaksin, at hann hevur hvítan kjaft við svørtum góma. Í miðal vigar hann 2,2 kilo, men størsti skrásetti fiskurin vigaði 6,8 kilo.
Tað ber ikki til hjá Fiskaaling at fremja hesa verkætlanina einsamalla. Tí heita vit á øll, ið fáa kúlulaks, at lata hann til Fiskaaling. Øll, sum lata kúlulaks inn til verkætlanina, fáa fíggjarliga samsýning afturfyri. Tað er av alstórum týdningi, at fiskurin er so heilur og feskur sum gjørligt. Tað vil siga hvørki kruvdur ella frystur. Í hesum sambandi kann ringjast til avvarðandi á Fiskaaling á telefon 774703.
Kontaktpersónur: Kirstin Eliasen
Havbúnaðarfelagið fíggjar verkætlanina.
Trivnaður hjá sjósílum
Vitanin um føroyska sjósílastovnin er sera avmarkað. Í hesi verkætlanini kanna vit munir í trivnaðinum hjá vaksnum sjósílum, bæði innan ár og millum ár.
Umframt at vit savna inn sjósíl, so vóna vit at fáa hjálp frá sílaveiðifólki. Um hetta hevur tín áhuga ber til at skriva navn og bústað til okkara á fiskur@fiskaaling.fo, og so senda vit brævbjálvar til innsavnan av roðslu til tykkara.
Eina ferð um árið verður drigið millum innkomnu brævbjálvarnar um 10.000 skattafríar krónur.
Les vegleiðing til tøku av roðslu og útfylling av brævbjálvanum her.
Kontaktpersónur: Kirstin Eliasen
Havbúnaðarfelagið fíggjar verkætlanina.
Ferðaatburður hjá sjósílasmolti
Eins og við vaksnu sjósílunum, er vitanin viðvíkjandi sjósílasmolt eisini sera avmarkað. Í hesi verkætlanini kanna vit nær, ið sjósílasmoltið leitar sær á sjógv á fyrsta sinni, bæði v.v. nær á árinum, undir hvørjum umstøðum, og hvussu stórt smoltið er tá.
Hetta verður m.a. gjørt við at ein fella fer at standa og savna inn smolt undir niðaru brúnni, ið gongur tvørtur um Sandá (Tórshavn/Argir). Fellan stendur uppi í tíðarskeiðinum frá mars til juli hvørt ár, so leingi verkætlanin er í gongd.
Hendan vitanin fer at gera tað møguligt hjá alivinnuni at taka serlig atlit til sjósílastovnin í tíðarskeiðinum, tá sjósíl verða mett at vera mest útsett.
Kontaktpersónur: Kirstin Eliasen
Havbúnaðarfelagið fíggjar verkætlanina


text:
Í dag kunnu vit bera tíðindini, at Gundur Ellingsgaard Petersen hevur undirskrivað sáttmála við ÍF fyri kappingarárið 2019.
18-ára gamli fuglfirðingurin hevur tað mesta av sínum ungdómsárum spælt við ÍF. Tey seinastu árini hevur Gundur búð í Íslandi, har hann hevur spælt við Valur í Reykjavík. Hann hevur tey seinastu árini verið við partur av U-landsliðum, og stendur m.a. skrivaður fyri 10 U17 landsdystir.
Sum leikari er Gundur kvikur og góður á bóltinum, og kann røkja nógv pláss á vøllinum.
Vit fegnast um at hava fingið Gundur heim aftur, og ynskja honum hjartaliga tillukku við sáttmálanum, og vælafturkomnan til ÍF.
Myndina eigur valur.is.


text:
Sambært Facebook vanganum hjá Tjóðveldismanninum Torbjørn Jacobsen, so talar alt fyri, at Høgni Hoydal sigur ósatt, tá ið hann sigur, at hann als onga ávirkan hevur havt, hvar menningingarkvoturnar blivu býttar út til, tí har hevur onkur verið á gátt í floksrúmunum hjá Tjóðveldinum á Gamla Aporteki og sæð øll feløgini uppskrivaði á einari talvu.
Er tað rætt? so er landsstýrismaðurin Høgni Hoydal ein lygnari, tí hann segði ígjár, at hann als onki hevur havt við menningarkvoturnar at gera og tað var 100 prosent nevndin, sum hevði tikið allar avgerðirnar og tað var ikki politisk úttutan.
Hetta skrivar Tórbjørn Jacobsen á sínum Facebook vanga í gjárskvøldið: “Ein sum hevði verið á gátt í einum av floksrúmunum á Gamla Apoteki fyri kortum hevði sæð øll hesi feløgini uppskrivað á einari talvu, sum onkur hevði verið so óansin at lata standa, eftir ein fund um menningarkvoturnar, so hetta er ikki øðrvísi enn ein hvør annar arabiskur bazarur”.
News.fo trýr meira Tórbjørn enn Høgna Hoydal, tí sjálvandi hevur Høgni sæð allar umsókningar og gjørt sína ávirkan galdandi, hvør skuldi hava kvotur ella ikki.
Hví hevur hann so goymt umsókningar í ein mánað kann ein spyrja?
SáH


text:
Holgar fluttur til Noregs at spæla
Mest leikandi, toppskjútti og liðskipari okkara, Holgar Durhuus, hevur fingið sáttmála í Noregi, har hann skal spæla við Kvik Halden. Vit takka Holgari fyri tíðina og tað, hann hevur lagt eftir seg í 07 Vestur. Kanska vit fáa hann aftur einaferð.
Við 201 dystum og 62 málum er vestmenningurin samanlagt bæði mest leikandi og mest skorandi leikari okkara. Hann hevur verið við síðan byrjanina, bert undantikið eitt ár. Tað skal hann hava okkara tøkk fyri!
Nýggja felagið er úr Halden í Østfold í landsynningspartinum av Noregi, heilt niðri ímóti svenska markinum. Kvik Halden er stovnað í 1906, og hevur vunnið ein størri heiður, júst fyri 100 árum síðan, í 1918, tá teir vunnu norsku steypakappingina. Kvik Halden spæla í 4. bestu deildini ("Norsk Tipping"-deildini) í Noregi.
Kappingin í Noregi byrjar nakað seinni enn tann føroyska, men endar eisini seinni. Venjingardystir verða sjálvsagt leiktir áðrenn, og tann fyrsti hjá Holgari og nýggju viðleikarunum, verður 3. februar.
Vit takka Holgari enn eina ferð, og ynskja honum góða eyðnu!


text:
Rein revsiváttan
Fyri tað um ein hevur reina revsiváttan, nýtist ein ikki at vera ósekur, og tað býður mær nógv ímóti so ofta at hoyra paroluna um, “at ein er ósekur til tað mótsatta er staðfest við dómi”, sagda sum tann æviga sannleikan.
Tað er ikki so – er “bara” galdandi sum eitt revsirættarligt grundstøði viðv. próvførslu í sjálvari rættarmálsviðgerðini.
Apropos neyðtøku, “samtykki til sex” , seksuellari misnýtslu av børnum, harðskapi innanveggja, so er tað als ikki ein nóg góð undanførsla fyri framdu gerðirnar at halda, “at so leingi ein ikki er dømdur í rættinum, so stendur væl til” . Bert eitt fátal av málum koma fyri dómstólarnar.
Ein frídømdur í hesum málum kann frøða seg, men úrslitið nýtir als ikki at vera rætt, tí dómarin er bundin at halda seg til ávísar strangar reglur um próvførslu, reglur sum ofta eru ónýtiligar í hesum málum. Rættarskipaninin hevur stórar avmarkingar, eisini á hesum økinum.
Justitsmorð við øvugtum fortekni
Justitsmorð við øvugtum fortekni, dokumentarurin Leaving Neverland (Mich. Jackson) er enn eitt týðuligt dømi um, hvussu trupul hesi mál eru at handfara hjá dómstólum, tí vanligu prógvini at nýta eru trupul at fáa undan kavi – júst orsakað av ofta tætta sambandinum millum partarnar – og ta fjaldu maktmisnýtslu, sum verður nýtt.
Dómstólsskipanin hevur sínar avmarkingar – og rættvísisvektin vísir ikki altíð rætt. Rættvísi og sannleiki verða í dómstólunum viðgjørd út frá ávísum spælireglum um lógarorðingar – og bert ávís ting sleppa á vektina. Slíkt sum kenslur og onnur atlit, relatiónir, hoyra ikki rættarhølinum til – hava ikki juridiska vekt.
Privat viðurskifti
Revsireglurnar eru fyrst og fremst gjørdar fyri at tæna ráðandi myndugleikunum, til tess at halda lóg og landaskil, og at revsa tann, sum brýtur landsins lógir. Familjuviðurskifti við harðskapi, neyðtøkum og incest, hava lóggevarar og dómsvald í áravis hildið seg burtur frá at revsa, sum tey eiga. Bæði av ókunnleika og avnoktan, men eisini tí at hetta vóru innanhýsis “privat” viðurskifti, sum ikki rakti maktapparatið sum so – og so var ivaleyst eisini ein kulturel góðtøka av at familjurnar máttu innrætta seg sum tær vildu, partanna egna skuld etc. og tað skuldi ein ikki blanda seg í.
Samtykki til sex
Jú broytingar henda, men rættarskipanin hevur ilt við at handfara slík mál, tí tey prógv sum vanliga nýtast í revsimálum ofta eru trupult at fáa fram ella kunnu ikki nýtast í hesum málum. Tí eru dómarar eisini skjótir at mótmæla, nú talan verður um uppskot um “samtykki til sex”. Hetta ger arbeiði teirra enn truplari í hesum frammanundan gruggutu rættarmálum.


text:
Granskingarverkætlanir á deildini fyri Heilsu- og Sjúkrarøktarvísindi
Í leinkjunum niðanfyri ber til at lesa meira um tær granskingarverkætlanir, sum í løtuni er knýttar at deildini.
- Portraying Hope in Palliative Cancer Care. A Qualitative Study
- Portraying hope. A study among women newly diagnosed with gynaecological cancer
- Hevur heilsufrøðitænastan legitimitet sum alment tilboð?
- Urininkontinens millum kvinnur í Føroyum 60 til 65 ár. Títtleiki og ávirkan á gerandisdagin
- Yrkisetiskar leiðreglur – hvussu brúka sjúkrarøktarfrøðingar yrkisetisku leiðreglurnar í praksis?
- Screening av 9. floks næmingum fyri vandan fyri typu 2 diabetes
- Um at vera eldri og at eldast í Føroyum
- Barnsburðartunglyndi millum kvinnur í smásamfeløgum


text:
Skriva út
Granskingarverkætlanir á Náttúruvísindadeildini
Í leinkjunum til høgru ber til at lesa meira um tær granskingarverkætlanir, sum í løtuni er knýttar at Náttúruvísindadeildini.
- PFC kanning av føroyingum – gongdin eitt 10 ára skeið.
- Operator algebra og symbolskar dynamiskar skipanir
- COST
- Starvsstovan á Náttúruvísindadeildini
- Geislavirkni
- Kortleggjan av sjóvarfalsorku potentialinum
- Veður, alda og rák
- Collagen-gelatin-verkætlan
- Processing of the seismic GlyVeSt-data
- Sjóstøðu ávaringarskipan
- Ávirkan av aling á umhvørvi
- Útgerð til aling á harðbalnum økjum
- Plantu- og djóraplankton á Føroyska landgrunninum
- Aldumodel fyri Føroyaleiðirnar


text:
Estetiskar lærutilgondir og kreativa barnið á námsfrøðiútbúgvingini
Myndlist á læraraútbúgvingini
Skeiðið Barna- og ungdómsmentan hjá 1. árs námsfrøði- og læraralesandi
Fólkaskúlalærari/Public-school teacher
Pedagogisk Diplomútbúgving (PD) í myndlist/Educational Diploma in Art,
Master í Barna- og ungdómsmentan, estetiskar lærutilgongdir og margmiðlar/1-year Master of Child and Youth Cultures, Aesthetic Learning Processes and Multimedia.
Paulina er eisini lestrarvegleiðari á Læraraskúlanum og er at hitta á lestrarvegl@flsk.fo ella við at ringja á 00298 22 94 14.
Í lestrarvegleiðingini kanst tú fáa vegleiðing og stuðul í ymiskum persónligum viðurskiftum í sambandi við lesturin. Øll vegleiðing fer fram í trúnaði. Tú finnur lestrarvegleiðingina innast í 5. lon.


text:
Vilt tú vera mentor?
Vilt tú hjálpa nýggjum lesandi at trívast?
Ert tú lesandi á Setrinum og hevur tú hug at brúka 40 tímar yvir eitt lestrarár til at hjálpa nýggjum lesandi, so tey kenna seg vælkomin?
Vilt tú vera við til at tryggja, at tey nýggju lesandi trívast og eru væl fyrireikað til at ganga á Setrinum?
Kundi tú hugsað tær nógvar hugnaligar og stuttligar løtur, nýggjar vinir og góðar gagnligar royndir at seta á títt CV – og enntá at fáa samsýning afturfyri?
So er hetta nakað fyri teg.
Lestrarskrivstovan sóknast eftir lesandi, sum hava hug at vera mentorar fyri nýggj lesandi.
Sum mentorur fert tú:
- saman við øðrum at skipa fyri trivnaðartiltøkum fyri nýggj lesandi – t.d. fyriskipa innihald á innleiðslutúrum og á felags innleiðsludegnum
- at hava ábyrgd av bólkum av nýggjum lesandi, sum verða knýtt at tær restina av lestrarárinum. Tú fært fýra tímar um mánaðin at fyrireika fundir o.o. tiltøk fyri tínum lesandi
- at skipa tíni lesandi í lesibólkar og út frá egnum royndum og tilfari frá innleiðsluni á deildunum vísa teimum lesandi á lestrarteknik og próvtøkufyrireiking og
- at virka saman við øðrum mentorum og lestrarfyrisitingini, so sum at luttaka á fundum tvær ferðir, áðrenn tú møtir teim nýggju lesandi – og annars triðja hvønn mánað, umframt luttaka í felags eftirmeting av mentorskipanini.
Samsýning
Samsýningin svarar til 40 tímar um árið + eyka samsýning fyri innleiðslutúrin á 10 tímar, sum tú skipar fyri saman við Lestrarskrivstovuni. Tímalønin svarar til 2. flokk, 1. stig eftir sáttmálanum hjá Starvsmannafelagnum við Fíggjarmálaráðið.
Umframt hetta verður tú boðin við til árligu mentorveitsluna.
Er hetta nakað fyri teg, ert tú vælkomin at venda tær til Elina Brimheim Heinesen, lestrarskrivstovuleiðara, á tlf. 292506 frá kl. 10.00 og 15.00 vanligar arbeiðsdagar / elinbh@setur.fo. Elin kann greiða tær nærri frá mentorskipanini og skriva teg upp, um tú hevur áhuga í at gerast mentorur.


text:
Hóast arbeiðsloysið hjá kvinnum er væl hægri enn hjá monnum, so er munurin minkandi. Nú er arbeiðsloysið hjá kvinnum bert ein fjórðing hægri enn hjá monnum. Tað siga tølini hjá Hagstovu Føroya, nú apríl mánaður er roknaður uppí. Tá arbeiðsloysið av álvara fór at minka eftir fíggjarkreppuna, minkaði tað nógv skjótari hjá monnum enn hjá kvinnum, men síðstu tvey árini hevur munurin verið so at siga óbroyttur – tó so, at síðani ársskiftið er arbeiðsloysið hjá kvinnum minkað úr 2,7 niður í 2,6%, meðan tað er vaksið hjá monnum úr 1,7 upp í 1,9%. Kvinnuarbeiðsloysið er tó framvegis munandi størri enn hjá monnum, nú við stívliga einum fjórðingi.
Javnt lágt arbeiðsloysi í øllum aldursbólkum yvir 35 ár
Javnt minsta arbeiðsloysið við 1,7 – 2,0% er í øllum aldursbólkunum yvir 35 ár. Tað er nakað hægri hjá teim yngstu 16-24 ára gomlu við 2,7%, og enn hægri hjá aldursbólkinum 25-34 ára gomul við 3,2%, har tað er serliga høgt hjá konufólkunum við 4,1%. Ein lutfalsliga stórur partur av hesum 25-34 ára gomlu eru skrásett sum arbeiðsleys eftir forsorgarlógini.


text:
Her halda vit til
Vit halda til á Søgu- og Samfelagsdeildini á Jónas Broncksgøtu 25.
Øll undirvísing gongur fyri seg á Fróðskaparsetrinum. Her kýta vit okkum fyri at skapa eitt umhvørvi við felags fakligari menning gjøgnum fakbólkar, projektarbeiði og seminarvirksemi. Samstundis ynskja vit at praktisera eina mennandi og dynamiska tilgongd til tann einstaka. Tað hevur týdning, at vit savnast til felags lesing, kjak og skriving, tí hetta eru læruhættir sum próvfast geva bestu fakligu menningina. Hetta er samstundis við til at skapa eitt hugaligt og progressivt akademiskt umhvørvi fyri okkum øll her á Setirnum, bæði lesandi og starvsfólk.
Tað er av stórum týdningni, at vit hava tætt samstarv ígjøgnum alla útbúgvingina, soleiðis at grundsjóninar við útbúgvingini verða fylgdar upp, t.e. sameinan av teori og praksis, individuel læruætlan og læring ígjøgnum felagsvirksemi. Samstarv og uppmøting eru tí fortreytir fyri, at útbúgvingin og ætlanin við henni eydnast tær væl. Vit vænta, at tú luttekur á fastløgdum døgum, eisini meðan tú ert úti á stovni/fyritøku.
GG
Roknast má við, at munandi partar av undirvísingini og uppgávuskrivingini fara fram á øðrum máli enn føroyskum (t.e. skandinaviskum/enskum). Eisini mást tú gera tær greitt, at onnur lestrarhálva er ætlað sum uppihald á hægri lærustovni uttanlands.. Harumframt er talan um eina útbúgving, har kravið um at vera til staðar á arbeiðsplássinum er hægri, enn á nógvum øðrum universitetum.


text:
Framløgur 2015
08.15-08.30
Trælalóg ella økismenning? – Føroysk søguskriving og Fyriskipanin 1777
Sámal Tróndur F. Johansen, Landsskjalasavnið, Søvn Landsins PDF
08.45-09.00
Ímyndin av framtíðini: Føroysk ung, Føroyar og útlandið
Erika Anne Hayfield, Søgu- og Samfelagsdeildin, Fróðskaparsetur Føroya PDF
09.15-09.30
Ridluskriði: Ein hóttan móti føroyska seyðinum
Oddjó Stovugarð, Heilsufrøðiliga Starvsstovan PDF
09.45-10.00
Aldur er, hvat vit gera tað til
Ása Róin, Sjúkrarøktarfrøðideildin, Fróðskaparsetur Føroya PDF
10.15-10.30
Raskir dreingir Genom at greina, tað er vár hugur ...
- um hagfrøðisliga forkanning av 10 heil-genom DNA
Hannes Gislason, Náttúruvísindadeildin, Fróðskaparsetur Føroya PDF
10.45-11.00
Kanningar av ferðing hjá- og dálking av lomviga, ritu, lunda, havhesti, likku, fiskimása og æðu
Jóhannis Danielsen, Havstovan PDF
11.45-12.00
Hvat er happing?
Katrin av Kák, Námsvísindadeildin, Fróðskaparsetur Føroya PDF
12.15-12.30
Fjølbroytni í orðalag í føroyskum
Zakaris Svabo Hansen, Føroyamálsdeildin, Fróðskaparsetur Føroya PDF
Steðgur
15.30-15.50
Lógarkarmar og møguleikar fyri genomgransking í Føroyum
Svein-Ole Mikalsen, Náttúruvísindadeildin, Fróðskaparsetur Føroya PDF
16.00-16.20
Ein samanberandi kanning av tjóðskaparrørslunum í Europa frá 1789-1914
Talgild hugvísindi, Føroyar og Encyclopedia of Romantic Nationalism in Europe (ERNiE)
Kim Simonsen, SPIN - Study Platform on Interlocking Nationalisms, University of Amsterdam PDF
16.30-16.50
Út í heim? Far bara, Marie Curie fylgir tær
Maria Húsgarð, Granskingarráðið PDF
17.00-17.20
Um talgildu føroysku bløðini sum granskingarkeldur
Erhard Jacobsen, Landsbókasavnið PDF


text:
Tjóðskjalasavnið Faroese National Archives
V.U. Hammershaimbs gøta 18
FO-100 Tórshavn
T-postur: skjalasavn@skjalasavn.fo
Tlf: +298 340 540
Seinast dagført: 06-01-2017
Tilfarið á heimasíðuni er av ymsum slagi og kann býtast upp í fýra ymiskar bólkar:
1. Upprunakeldur
2. Transskriberaðar keldur
3. Viðgjørt tilfar
4. Greinar
Upprunakeldur eru skriv, t.d. brøv ella frágreiðingar, sum eru skannað í sínum uppruna líki, tvs. uttan at arbeitt er nakað við teimum. Hesi eru mangan hondskrivað og tó ikki so løtt at lesa.
Transskriberaðar keldur eru, eins og upprunakeldur, skriv, frágreiðingar osfr., sum eru nær sínum upprunalíki. Munurin á transskriberaðum keldum og upprunakeldum er, at transskriberaðu keldurnar eru avskrivaðar, soleiðis at tær eru lættari at lesa enn upprunakeldurnar.
Viðgjørt tilfar er tilfar sum er skipað eftir ávísum (ofta granskingarligum) endamáli. Sostatt er talan ofta um tilfar, sum er savnað av ávísum persóni. Hetta tilfar er sum oftast viðgjørt í ávísan mun, í mun til sín uppruna.
Greinar eru vísindaligar ella aðrar søguligar greinar skrivaðar til history.fo ella í øðrum sambandi.
Tilfarið finst í ymiskum formati. T.d. eru PDF-fílur, Word-fílur, Excell-fílur og JPG-fílur.


text:
Søgan endurtekur seg!
26. juli 2018
Hví læra reyðu flokkarnir ongantíð at halda fingrarnar frá fiskivinnuni og detailstýra henni?
Einaferð var politikkurin, flakavirkir á hvørjum tanga. Síðani vóru politisk aliloyvi givin sum húsmannsbrúk, inntil heila molivittið for á húsagang, sum seinni tók við sær bankar og samfelag meira og minni, og nú er tað – Gud hjálpi okkum – byrjað aftur við politiskum økis- ella sokallaðum menningarkvotum.
Reyðir flokkar
Tað sær út til, at reyðir politiskir flokkar læra tað ongantið. Ikki at blanda seg upp í sjálva vinnuna og fríu kappingina um at vinna pengar inn til landið.
Tað gongur galið hvørja ferð, og tað skal ongin billa mær inn, at tað verður ørvisið hesuferð.
Kappast dag og nátt
Tann rætta vinnan kappast ikki bara innanlands. Hon kappast við alla vinnu í heiminum, dag og nátt, heilagt og gerandis.
Her hevur tann almenna sentralstýringin ikki ein tjans í kappingini. Tað almenna liggur ikki vakið um náttina, og um hvussu næsti dagur skal eydnast og yvirlivast, sum fólkið í vinnuni ger og má fyri at yvirlivað.
Tann ónda ringrásin
Líka mikið hvussu ein vendir og snarar sokallaðu økis- og menningarkvotunum, og hvussu nógvar nevndir verða settar, so eru hetta politiskar útlutingar, sum fara fram.
Tann ónda ringrásin, sum vit loksins komu burtur úr aftan á svára húsagangin fyrst í nítiárunum, ferð nú í gongd aftur. Tá ið fyrst gongd er sett á politiska útlutan, so steðgast ikki aftur. Øll vilja sjálvandi hava sama rætt til politiska útluting, tað sigur seg sjálvt.
Søgan hevur tað við at endurtaka seg, og tað fer hon tíverri eisini at gera hesuferð. Taparin verður aftur tann sami sum seinast, Føroya fólk.
Tann politiska uppgávan
Politiska uppgávan er ikki í einkulheitum at siga, hvør skal hava kvotur ella ikki.
Uppgávan hjá politiska mynduleikanum er at gera skipanir og skapa karmarnar og syrgja fyri at hava stabilitet og reglur fyri, hvussu vinnan sjálv kann húsast. Eisini at syrgja fyri, at úrtøkan kemur øllum landsins íbúgvum til góðar.
Tað er tann veruliga politiska uppgávan.
Sonevndur liberalur flokkur
Tað almenna skal halda sínar fingrar burtur frá at detailstýra vinnilívinum. Tað gongur heilt vist galið, og sporini ræða.
Tað sær tíverri út til, at teir reyðu flokkarnir læra tað ongantíð. Ein sokallaður liberalur flokkur heldur hondina bæði yvir og undir teimum reyðu. Hann kann ikki hava tað gott, sum tikið verður til.
Edmund Joensen
løgtingsmaður fyri Sambandsflokkin
RN
Back


text:
Løgfrøði í smáum løgdømum og samfeløgum
Fríggjadagin 4. mars skipar Søgu- og Samfelagsdeildin fyri almennum seminari í løgfrøði - Kára á Rógvi, professara sála, til minnis
Endamálið við seminarinum er at varpa ljós á løgfrøði og løgfrøðiútbúgving í smáum løgdømum og samfeløgum. Ymiskir tættir verða tiknir upp, tó at høvuðsdentur er á løgfrøðiútbúgving í smáum samfeløgum og á føroyskum arbeiðsrætti.
Luttakarar á seminarinum verða m.a. Hans Gammeltoft-Hansen, fyrrverandi umboðsmaður Fólkatingsins, Niels Waage, fyrrverandi gerðarrættardómari og dómari, Mikael M. Karlsson, adjungeraður professari á Fróðskaparsetri Føroya, og Jóan Pauli Joensen, professari emeritus á Fróðskaparsetrinum. Harumframt vera onnur føroysk og útlendsk lógkøn.
Tiltakið er alment, men tey, ið ætla at luttaka, mugu, við atliti at fyrireikingini, boða frá luttøku í seinasta lagi dagin fyri tiltakið. Hetta kann gerast umvegis teldupostin kristianj[at]setur.fo ella við at ringja á 29 26 05.
Til ber hjá áhugaðum at koma til ávísa framløgu ella at melda seg til luttøku allan dagin.
Tiltakið verður í Auluni á Námsvísindadeildini (Læraraskúlanum), Frælsið 20, Tórshavn.
Í samband við tiltakið bjóða fyriskipararnir drekka og ábit í steðginum. Framløgurnar verða hildnar á tí máli, ið heitið er skrivað á í skránni. Eftir hvørja framløgu verður høvi at seta røðaranum spurningar.
Skrá
Kl. 11.00 – Bárður Larsen: Væl komin
Kl. 11.05 – Bárður Larsen: Týdningurin av serføroyskari løgfrøðiútbúgving
Kl. 11.30 - Mikael Karlsson: Legal Education
Kl. 12.00 – Erling Isholm: Løgsøga og MA í Lóg
Kl. 12.30 – Ágúst þór Árnason: Global legal education in the periphery: The Akureyri experiment
Kl. 13.00-13.30: Steðgur
Kl. 13.30 – Niels Waage: Kollektiv arbejdsret som et færøsk særanliggende
Kl. 14.00 – Halgir Winther Poulsen: Føroyskur arbeiðsrættur og Fasti Gerðarættur
Kl. 14.30 – Jóan Pauli Joensen: Etnologiskar hugleiðingar kring siðvenjur, lóg og Grundlóg
Kl. 15.00 – Andrass Arge: Lógkønur óðalsmaður
Kl. 15.30 – Hans Gammeltoft-Hansen: Forholdet mellem forvaltningsprocessen og den materielle forvaltningsret
-
15.03.2019Fróðskaparsetrið søkir rektaraStarvið sum rektari á Fróðskaparsetri Føroya verður nú lýst ...
-
14.03.2019 Setrið Søgu- og samfelagsdeildin SetursskrivstovanBachelor í lóg á Setrinum í heystNú verður enn ein møguleiki at velja sær útbúgvingarleið á F...
-
12.03.2019 Føroyamálsdeildin Til lesandiHjalmar P. Petersen heldur professarafyrilesturÍ sambandi við professaratilnevningina 1. februar heldur Hja...


text:
Almenni býráðsfundurin 30/11-2017 kl. 17 verður í hølunum hjá Arbeiðarafelagnum Hæddini á Heiðavegi 19 í Saltangará.
30.11.2017
Býráðsfundurin 30/11-17
- Vegarbeiði á Skálavegi mánadagin 25/3-19
- Arbeiði uppá vatnleiðingina á Skálavegi
- Heiðavegur einsrættaður leygardagin 23/3
- Mentanarvikan í Runavíkar kommunu
- Grótbrotið á Hústoft
- Býarverkfrøðingur / Teknisk chef
- Hálvgum úrskeklað
- Tit ungu, blandi tykkum upp í kjakið !
- Skálafjørður
- Ítøkilig amboð til arbeiðið við fleirmæltum børnum á veg
- Mentanarstuðul várið 2019
- Vegleiðandi fólkaatkvøða í Skálabotni á Grækarismessu um
- Grækarismessuhald 2019
- Vegarbeiði á Skálavegi 8/3-19
- Fótbóltur
- Vatnleiðingsarbeiði 27. feb á Heiðavegi
- IRF ber nýggjar posar út í viku 12 og 13
- Borgarafundur um Gulu smiðju
- Skrúvað verður fyri vatninum í Søldarfirði
- Fróði og aðrir kúllar í Løkshøll


text:
Indoktrenering
Heimasíðan hjá Gudloysi varð um mánaðarskfiti apríl-maj 2013 strikað av Spacetown.org uttan ávaring. (Les nærri frágreiðing her.) Neyðugt var tískil at flyta til ein nýggjan netvert og at endurstovna síðuna frá einum gomlum trygdarriti. Tíverri mistu vit onkrar bloggupostar og tilhoyrandi viðmerkingar. Hesin blogguposturin varð endurstovnaður 17. juni 2013 frá Google cache. Tíverri er ikki gjørligt at endurstovna viðmerkingarnar. Vit her á Gudloysi eru framvegis ímóti at strika viðmerkingar, men tað sama kann ikki sigast um Spacetown. – Heini Reinert, skrivari
Hvat er tað og skulu vit vera bangin fyri tí? Ikki ein lættur spurningurin, men ein sera relevantur spurningur, tá tað kemur til trúgv. Tí spuringurin er, hvat skal ein góðtaka av læru, og hvat skal ein loyva? Sum samfelag, royna vit at siga at vit hava nøkur grundleggjandi virðir at fylgja. Fólkaræði og talufrælsi eru kanska tey mest týðningarmiklastu virðini fyri eitt hvørt framkomið samfelag. At fólki hevur ræði og loyvi til at siga sína hjartans hugsan.
Men ivamáli er, tá trúgv kemur upp í leikin. Spurningurin er, hvat skilja vit við trúarfrælsi? Nú nevndi eg ikki trúarfrælsi saman við hinum báðum, tí er tað ikki tað sama sum talufrælsi? Talufrælsi er jú eins hjartans hugsan. Um eg havi hug til at trúgva uppá huldufólk, so er tað væl saktans einki, sum forðar mær í tosa um huldufólk.
Misnýtt trúarfrælsi?
Seinastu árini hava verið merkt av, at kristin (og muslimar haldi eg) hava funnist at atfinnarum, fyri at forfylgja trúnna. Er nakað um tað ella (more…)


text:
Nýggjársdansurin í Vági telist millum allarstørstu dansitiltøkini í landinum. Og Nýggjársnevndin í Vági er sera fegin um at kunna boða frá, at umframt Jens Marni Band, so fara Norrøna Dansband at spæla til dans á nýggjárinum í Vági.
Les meira
Føroya størsta nýggjárshald verður aftur í ár endað við manér, tá JENS MARNI BAND spælir til dansin í Vágs Høll.
Les meira
Nýggjárshaldið 2016/2017 eydnaðist heilt framúr væl. Dagurin í sínari heild var framúr góður og sjáldan hava so nógv fólk verið í Vági, sum nýggjársaftan 2016/2017.
Les meira
Nýggarsaftansmorgun vóru omanfyri 70 fólk møtt við Vágskirkju, har árliga kirkjurenningin var á skránni.
Les meira
Nýggjárshaldið í Vági er uttan samanbering tað størsta í landinum og nógv verður eisini gjørt burturúr at vísa umheiminum hvussu fantastiskt nýggjárshaldið í Vági er. Reidar F. Joensen hevði nýggjársaftan beinleiðis upptøkur frá dronu, sum fleyg í 3-400 m. hædd og filmaði niður yvir faklagongu, bál og fýrverk.
Les meira
Nýggjárshaldið í Vági er ikke bara kent um alt Føroyaland, nei, umvegis bæði CNN, danskar miðlar, framsýning í Avstralia, og ikki minst internetið, er nýggjárshaldið í Vági vorðið kent um allan heim.
Les meira
So er báturin klárur til sína seinastu ferð í kvøld, prýddur við dreka og skjøldrum, sum Jakob Skaaning aftur í ár meistarliga hevur staðið fyri.
Les meira
Í kvøld, um midnáttarleitið, verða fleiri møguleikar at fylgja nýggjárshaldinum í Vági á internetinum. Send verður beinleiðis frá DRONU, frá VEVMYNDATÓLI, og umvegis FACEBOOK LIVE.
Les meira
Myndaboks verður við til nýggjársdansin í Vági, sum verður á Vágs Høll og í VB-húsinum. Tak myndir av tær og tínum vinum á hesu ársins síðstu nátt.
Nýggjársaftansmorgun (31. des.) kl. 10.00 bjóðar Nýggjársnevndin í Vági morgunmat í Bridge- og Billardhúsinum.
Les meira


text:
Hanus Hansen 03.07.2018 (12:05)
J.F.K.-samtakið hevur mist helvtina av yvirskotinum í 2017
J.F.K. samtakið, sum fevnir um J. F.K., Kósina og Næraberg, hevði í 2017 eitt samlað rakstrarúrslit upp á 25 mió. kr. eftir ein samlaðan skatt, sum varð 6 mió. kr.
Hetta er ein afturgongd upp á 23 mió. kr. í mun til 2016, tá úrslitið var 48 mió. kr. Høvuðsorsøkin til afturgongdina eru tilfeingis- og uppboðssølugjøld, sum vóru tilsamans 85 mió. kr. í mun til 50 mió. kr. í 2016.
Samlaða sølan var slakar 900 mió. kr.
Um 900 fólk - harav umleið 570 í føstum starvi – fingu løn frá samtakinum í 2017.
Samlaði starvsfólkakostnaðurin var 335 mió. kr.
Í stuttum kann sigast, at neiliga gongdin við eini hálvering av yvirskotinum er orsaka av kvotagjøldum.
Við teimum útlitum, sum eru við núverandi fiskivinnulóggávu - at veiðugjald skal rindast fyri tann partin av fiskinum, sum ikki fer á uppboðssølu - eru útlitini enn verri fyri 2018 og frameftir.
Skal felagið endurnýggja flotan og menna virkini á landi er neyðugt við einum størri yvirskoti. Og fyri at tað kann lata seg gera, má politiski myndugleikin skapa tryggar karmar sum røkka fleiri ár fram.
Framtíðarútlit
Fiskiskapurin eftir botnfiski undir Føroyum hevur verið vánaligur í fleiri ár, men útlitini fyri 2018 og frameftir eru betri. Marknaðurin fyri frystar vørur er meira støðugur nú, eins og marknaðurin fyri saltfisk tykist vera í eini jaligari gongd.
Nýggja fiskivinnulóggávan varð samtykt við ársenda 2017, og fer at hava negativa ávirkan á raksturin hjá samtakinum.
Fáa ikki svar
Hvussu stór henda negativa ávirkanin verður á framtíðar viðurskiftini hjá samtakinum er ikki gjørligt at uppgera neyvt. Men sum tað hevur verið frammi í fjølmiðlunum, so hevur nýggja lógin viðført, at eigararnir av Kósini ikki hava kunna sett nýggjan partapening í Kósina í sama lutfalli, sum núverandi eigarabýti er, tí Vørn hevur ta fatan, at hetta ikki er í tráð við nýggju fiskivinnulógina. Henda avgerð hjá Vørn varð kærd til Fiskimálaráðið 19. mars 2018, men felagið hevur ikki fingið svar hesum viðvíkjandi enn.
Orsøkin til ætlaðu økingina í partapeninginum er tann, at felagið er farið í gongd við at dagføra flakavirkið, so tað livir upp til nútíðar og vera við í framtíðar kappingini um fiskin.
Sum flestum kunnugt hevur Kósin í fjør víst á, at møguleiki var fyri, at flakavirkið fór at stongja, um antitrustmarkið í uppruna uppskotinum ikki varð broytt. Upprunaliga var antitrust ásett til 12 %, men varð broytt til 20%.
Fyri starvsfólkið og felagið varð broytingin í antitrustmarkinum avgerðandi fyri at tað framhaldandi er møguligt at halda virkið opið.
Fleiri hóttanir móti Barentshavinum
Í J .F. K. Trol, sum hevur skip í Barentshavinum og undir Føroyum, verður roknað við einum lakari úrslit í 2018 enn í 2017.
Kvotan í Barentshavinum er minkað við umleið 10 % í mun til 2017, umframt at fiskivinnunýskipanin hevur viðført, at umleið 17 % av kvotuni eru seld á uppboðssølu.
Ein onnur hóttan móti virkseminum og manningum okkara í Barentshavinum er eisini tann, at fiskivinnunýskipanin í framtíðini kann taka 8,5% av kvotuni og útluta hesa sum menningnarkvotur. Harumframt hevur ICES verið frammi fyri stuttum og upplýst, at kvoturnar fyri 2019 í Barentshavinum eisini verða minkaðar.
Ikki pláss til avgjald
Tað eru eisini aðar óvissur sum viðføra ótryggleika viðvíðkjandi 2018 og framtíðini. Í 2017 varð lagt fram uppskot um veiðugjald á tann fisk, sum verður veiddur í Barentshavinum, og sum ikki er keyptur á uppboðssøluni. Ætlanin í uppskotinum var eisini, at veiðugjaldið skal verða tengt at prísinum á uppboðssøluni.
Viðmerkjast skal í hesum føri, at eftir okkara tykki er ikki pláss fyri hesum avgjaldi í Barentshavinum, um møguligt skal vera at endurnýggja tann flota, sum nú veiðir har. Hesin má fáa møguleikar at endurnýggja seg, so vit framvegis skulu kunna kappast við grannar okkara, sum byggja nýggj skip í stórum tali, fyri at betra um virðisøking av fiskinum, umframt at fáa møguleikar at fáa alt í land.
Uppskotið um veiðugjald er tó ikki samtykt enn.
Sum tað hevur verið frammi, so hevur eisini verið tosað um at størri krøv skulu setast í sambandi við útlát í framtíðini – hetta krevur nýggj skip, um henda lóg eisini kemur at umfata fiskiskip.
Hækkandi oljuprísir eru eisini viðvirkandi til, at úrslitið í 2018 verður ávirkað negativt.
Ikki lønandi at gera íløgur á sjónum
Nú Fiskivinnunýskipanin er vorðin ein veruleiki er greitt, at tað ikki er so lønandi at gera íløgur í fiskivinnuna á sjónum longur. Tað, sum fyrr hevur verið drívmegin í at gera íløgur í vinnuna á sjónum, tað sum nú verður kallað yvirnormalur profittur, verður fyri størsta partin tikin inn í landskassan. Tí eru tað ikki útlit fyri, at núverandi fiskivinnulóggáva skundar undir at nýggj tíðarhóskandi skip verða bygd til føroysku fiskivinnuna.
Klaksvík, tann 3. juli í 2018
Hanus Hansen,
stjóri
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Fleiri gongutúrar eru á skránni í Umhvørvisvikuni 2016. Niðanfyri sæst yvirlit yvir gongutúrarnar í Umhvørvisvikuni. Allir túrarnir eru ókeypis.
kl. 14.00 Útferð til Nólsoyar við Norðlýsinum.Siglt verður út á Hósmøl, har ferðafólkini fara í land. Hósmøl er á vestursíðuni á Nólsoynni, og ofta verður sagt, at Hósmøl er sólríkasta stað í Føroyum.Á túrinum verður greitt frá notum og øðrum plantum, ið vaksa á økinum. Á Hósmøl verða notur heintaðar, og síðani verður gingið heim í bygdina, har møguleiki verður fyri at grilla notupitsur.
Norðlýsið siglir úr Nólsoy og inn til Havnar aftur.
Farið verður úr Vágsbotni klokkan 14.00.
Ferðaleiðari verður við á túrinum, sum er miðal lættur at ganga. Verið væl skødd og takið ein drekkamunn við. Túrurin er ókeypis.
Tilmelding á torsinfo@torshavn.fo ella tlf. 30 24 25.
Mánadagur 9. mai
kl. 19.00 Kvøldartúrur til Kollafjarðar.
Farið verður við bussi til Kollafjarðar at síggja og hoyra um heita vatnið á økinum.
Síðani verður koyrt niðan á Oyggjarvegin. Av Oyggjarvegnum verður gingið niðan á Stórareyn/Streymoyarsillina, og frásøgufólk fer at greiða frá jarðfrøðini í økinum.
Farið verður av Vaglinum klokkan 19.00.
Ferðaleiðari verður við á túrinum, sum er lættur at ganga. Verið væl skødd. Túrurin er ókeypis.
Tilmelding á torsinfo@torshavn.fo ella tlf. 30 24 25.
Týsdagur 10. mai
kl. 19.00 Rundsýning og frágreiðing í Húsahaga, Vindmyllulundini.
Úr Húsahaga verður farið til gongu eftir Rossagøtuni oman til vatnverkið í Havnadali. Úr Havnadali verður gingið fram við ánni til Norðasta Horn.
Farið verður av Vaglinum klokkan 19.00.
Ferðaleiðari verður við á túrinum, sum er ein lættur túrur. Verið væl skødd. Túrurin er ókeypis.
Tilmelding á torsinfo@torshavn.fo ella tlf. 30 24 25.
Hósdagur 12. mai
kl. 19.00 Súkklutúrur fyri alla familjuna kring Havnina við Tórshavnar Súkklufelag.
Farið verður av Vaglinum klokkan 19.00.
Takið súkklu við. Túrurin er ókeypis.
Tilmelding á torsinfo@torshavn.fo ella tlf. 30 24 25.


text:
Svanna hevur verið venjari í 50 ár
ítróttur14-03-2019 - 18:31 - Jóanis Albert Nielsen
HSF: Svanna Hanusardóttir er ‘still going strong’. Hon hevur júst rundað tey 50 árini sum venjari.
Hondbóltssamband Føroya valdi at heiðra Svannu ein seinnapart í Høllini á Argjahamri, har hon var í holt við at venja G10 hjá ÍA. Hóast Svanna hevur verið venjari í hálvthundra ár, er tað ikki nakað, sum hon sjálv heldur vera nakað serligt, og henni hóvar ikki at vera í miðdeplinum. Tað var hon kortini hesa løtuna, og hetta dámdu serliga gentunum væl.
Sjálv fór Svanna at spæla hondbólt sum 12 ára gomul og tað sást skjótt, at Svanna var ágrýtin. Sum 16 ára gomul gjørdist hon venjari hjá G14 hjá Neistanum, og í bláa havnarfelagnum var hon til hon flutti til Keypmannahavnar í lestrarørindum.
Í Keypmannahavn byrjaði Svanna at spæla í bestu donsku deildini við felagnum KI. Hon er framvegis einasti føroyski kvinnuligi hondbóltsleikari, sum hevur spælt fast í bestu deildini í Danmark. Svanna var í felagnum í fimm ár. Tey árini var hon eisini venjari hjá einum liði hjá bæði KI og ÍF Føroyum.
Heimafturkomin í 1979 gjørdist hon aftur venjari hjá Neistanum og var har til 2005. Síðan hevur hon verið venjari í H71, VÍF og seinastu sjey árini hevur hon verið venjari hjá ÍA.
Øll skulu hava sama møguleika
Svanna vísir á, at tað, sum eyðkennir hana sum venjari, er, at hon leggur stóran dent á, at øll skulu kunna vera við. Øll fáa somu møguleikar, eisini tey, sum ikki hava tey størstu hondbóltsevnini.
– Tað er av alstórum týdningi, at tað ikki verður gjørdur mismunur á børnunum. Tey skulu hava tað stuttligt og kenna seg vird. Børnini møta til venjing tvær ella tríggjar ferðir um vikuna og koma við somu gleði og væntanum, sama um tey duga væl ella minni væl at spæla hondbólt, greiðir Svanna frá.
At øll skulu vera við er ikki tað sama, sum at tey einki leggja í at vinna.
– Tey, sum kenna meg, vita, at eg altíð vil vinna og sjálvandi spælir tú hondbólt fyri at vinna hvønn dyst, men ein má eisini geva børnunum álit og virðing. Sum venjari mást tú læra tey at taka ábyrgd og geva teimum loyvi til tað. Eingi børn spæla hondbólt fyri at sita á bonkinum. Tá tú ert vaksin kanst tú velja frá, men tað kanst tú ikki í eins stóran mun sum barn.
– Tað er sjáldan, at tann leikarin, ið er bestur sum 10 ár, verður tann, ið klárar seg best sum ungdóms- og vaksnamannaspælari. Tey verða oftani yvirhálaði av teimum smædnu, sum einki gjørdu um seg sum yngri. Vit mugu lata øll vera við, so tey ikki missa hugin at vera partur av hondbóltinum.
Eitt, sum Svanna heldur er hugstoytt, er tá venjarar brúka yngri leikarar at spæla við eini eldri deild, og ein eldri má lúta.
– Um eldra deildin ikki hevur nokk spælarar, so er tað fínt, at ein yngri spælari kann hjálpa til, men eg haldi tað vera skeivt, at børn sum ikki búnast nóg skjótt, verða sett á bonkin fyri ein yngri, ið er væl fyri. Tað er vánaligur menningarstrukturur, sigur Svanna.
Spurd, hvør størsta broytingin er í føroyskum hondbólti síðstu 50 árini, er eingin ivi.
– Tað eru fleiri børn í dag, sum duga væl at spæla hondbólt. Tað er sera skilagott at hava nógvar deildir í sama árgangi, tí so sleppa øll at royna seg. At sleppa at kappast og spæla dyst geva somu kenslur, sama um tú spælir á einum A-liði ella C-liði, og tað er av týdningi fyri at mennast.
Svanna hevur fingið í boði at halda fram sum venjari í ÍA, men sjálv sigur hon, at hon tekur eitt ár í senn og tí ikki hevur tikið støðu enn.
Hondbóltssamband Føroya fer hervið at takka Svannu Hanusardóttir fyri trúgva tænastu hondbóltinum at frama, og vit vóna at hon heldur fram sum venjari í nógv ár afturat.


text:
Bygdarlív
Bygdafelagið Grønin varð stovnað fyri kortum við tí endamáli at fáa til vega eitt bygdahús í kommununi.
Hetta er eitt stórt tiltak, sum krevur nógvan pening, og tí er tað eitt mál, sum liggur langt frammi í tíðini.
Fyri at fáa pening til vega skipar felagið fyri bingospølum í Klaksvík. Spælt verður aðru hvørja viku. Eisini skipar felagið fyri køkutombola einar tvær ferðir um árið.
Tey, sum manna nevndina í felagnum eru:
Sigrun Sivertsen, tel: 452 049
Áshild Kjærbo
Birgir Poulsen
Tórarinn Óli Simonsen


text:
TB er við at reisa seg aftur
TB | 11/08/12
Eftir tveir syndarligir innsatsir móti KÍ við Stórá, og móti HB í Gundadali, er tað nógv, ið bendir á, at TB er um at finna stevið aftur í Effodeildini. Sunnudagin taptu vit sera tepurt í Gøtu, men tó var liðið sera væl skipað, og varð spælt eftir fair play reglum, so endaði tann dysturin við javnleiki. Í dag blivu vit meira vandamiklir, tá vit lupu á, og kanska skelkaði hetta gestirnir. Hvussu er og ikki, so megnaði TB at halda føroyameistarunum næstan heilt burtur frá møguleikum. Dysturin endaði við málleysum javnleiki. Hetta fær leikararnir at trúgva uppá, at teir aftur kunnu megna at hála tey óvæntaðu úrslitini heim, og tá gerast vit øðiliga farligir. Watch out, TB er á veg!!!
Linligur dystur
Dagsins dystur, var ikki serliga hendingaríkur. Nógv mesta spælið fyrigekk á miðjum vølli, har gestirnir royndu at spæla seg framvið stinnu verjuni hjá okkum. Hetta eydnaðist ikki, og TB tóktist nøgdir við, at lata B36 trilla bólt. Komu teir nærhendis brotsteiginum, so bleiv so trongligt, at onki slapp gjøgnum. Bert við deyðbóltstøðum, fingu gestirnir møguleikar, og eftir eina slíka, mundu teir fingið mál, miðskeiðis í øðrum hálvleiki. Stútarin mótvegis handara málhorni bleiv tó akkurát ov stuttur, og tá lætnaði hjá TB. Størsta møguleikan undan hesum, átti TB, tá Ragnar Tausen slapp til baklinjuna, og í staðin fyri at leggja innfyri, sum allir hildu, gjørdi eina kvika fintu, og smekkaði síðani til. Var tað ikki fyri árvakna Meinhard í málinum, so legði TB seg á odda. Tá gott 10 minuttir írestaðu, royndi TB at leggja eitt ávíst trýst á, og var hepnið eitt sindur størri við Martini Tausen, so kundi eisini hann skorað fyri TB. So skuldi ikki verða, og B36 slapp tí við skrekkinum.
Undarligur dómur myndaði, og avgjørdi ein dyst
Tá TB var á vitjan í Gøtu sunnudagin, tá hugsaðu vit okkum, at mótstøðan fór at verða hørð. Tað, sum vit ikki væntaðu var, at vit skuldu kappast móti eina hjálpardómaranum, umframt teir 11 Víkingaleikarunum.
Tá 72 minuttir vóru leiktir, verður okkara Rógvi Joensen knústur niður, av einari glíðandi takling aftanífrá. Víkingaleikarin fær síðani bóltin, og spælið heldur fram. 15-20 sekund seinni skora Víkingar sítt sigursmál. Hendingin hendi beint fyri skonini á 1. hjálpardómara hendan dagin, og tað hevði verið serstakliga áhugavert at hoyrt eina frágreiðing um tilburðin frá hesum manni. Hann skal duga serstakliga væl at greiða frá, so vit sissast aftur, og ikki halda, at hann stjól okkum javnleikin.
Hetta er ikki fyrsta ferðin ein fúlur feilur er gjørdur, og verður neyvan seinastu ferð heldur. Men hvat er galið við, at man frá dómarans síðu kemur út og viðgongur ein feil. Vænti, at tað hevði tikið broddin av mangari irritatión, og kundi skapt eitt størri álit millum okkum fjepparar, og dómararnir.
Eri sera harmur um hesa einu støðu, sum øsir fólk upp, og her standa vit eftir, við ongari frágreiðing ella umbering…Er tað RÆTT??? NEI vist er tað ei !!!


text:
Jonna Joensen helt áfram at vinna heiðursmerki, tá ið næsti dagur á Spar Nord Viborg Cup varð avgreiddur í dag. Í tíðarrað varð tað til bronsu í 200 rygg við 2:52.99, gull í 100 frí við 1:11.86, silvur í 400 frí við 5:43.68, silvur í 50 rygg við 37.96 og silvur í 50 frí við 32.40. Sí úrslitalistan her.
Tilsamans varð tað altso til eini tvey gullheiðursmerki, 4 silvur heiðursmerki og 2 úr bronsu, hesar báðar dagarnar í Viborg, til hesa ungu damu úr Reysta í Eysturkommunu. Jonna kappaðist fyri tað mesta í aldursbólkinum 2005-2006, men eisini á longru teinunum í aldursbólkinum 2005 og yngri.


text:
Skulu vit taka veruliga stór tøk fyri at tryggja eina burðardygga framtíð, noyðast vit serliga at broyta okkara framleiðslu og nýtslu. Mannaættin nýtir ómetaliga nógv tilfeingi, men stórur partur av nýtsluni er óneyðug.
Hvønn dag verða 1,4 milliónir bananir burturbeindar, bara í Bretlandi. Hetta eru búnar bananir, sum eru vaksnar langt burturi, ofta sproytaðar við ymsum vakstrarevnum, og sum síðani eru fluttar túsundtals kilometrar, fyri síðani at enda í einum bretskum ruskílati. Sambært tølum frá ensku stjórnini, viðgongur triði hvør breti, at hann tveitir bananina í skrell, um bara ein plettur ella merki eru á henni. Tíggjundi hvør tveitir enntá bananir burtur, um partur av bananskalinum enn er grønur.
Minni matoyðsl
Trupulleikin snýr seg ikki bara um bananir. Umleið triðingurin av øllum heimsins matvørum enda sum rusk. Hingevin merkir hetta, at her er ein stórur møguleiki, um vit broyta hugsunarhátt og síggja spiltan mat sum eitt tilfeingi, sum vit betri kunnu nýta. Tólvta heimsmálið snýr seg millum annað um minka matoyslið í heiminum við eini helvt innan 2030.
Skynsama nýtslu og framleiðslu
Umframt matvørur framleiða vit somuleiðis eina ørgrynnu av tingum, vit møguliga ikki hava tørv á, og sum ei heldur verða framleiddar undir virðiligum korum. Ikki einans merkir hetta ovurhondsstóra nýtslu av heimsins tilfeingi, men eisini at framleiðslan og flutningurin av vørunum eru við til at oyða umhvørvið, bæði lokalt og globalt. Í nógvum førum kann framleiðslan broytast, so skaðilig evni verða býtt um við minni skaðilig evni og at hesi ikki verða latin beint út í umhvørvið. Áðrenn 2020 skulu vit handfara øll dálkandi evni og spillevni á ein umhvørvisliga skynsaman og tryggan hátt.
Ráðstevna um ST og heimsmálini verður í Norðurlandahúsinum 23. februar 2018.
Les her: https://www.facebook.com/events/156676234984952/
Kelda: www.verdensbedstenyheder.dk
UNDIRMÁL FYRI HEIMSMÁL NR. 12: ÁBYRGDARFULL NÝTSLA OG FRAMLEIÐSLA 12.1
Vit skulu seta í verk ein 10-ára karm fyri burðadygga nýstlu og framleiðslu (10YFP). Tey framkomnu londini skulu ganga undan, men øll lond skulu gera sín par, við atliti til menning og førimun hjá menningarlondunum.
12.2
Áðrenn 2030 skulu vit gagnnýta og handfara náttúrutilfeingi burðardygt.
12.3
Áðrenn 2030 skulu minka um matoyðslið fyri hvønn íbúgva við eini helvt, bæði í handlum og hjá brúkarum. Eisini skulu vit minka matoyðsl í framleiðsluni og hjá veitarum, harímillum mistan ávøkstur eftir at heystað er.
12.4
Áðrenn 2020 skulu røkka málinum um at handara øll skaðilig evni og spillevni á ein umhvørvisvinarligan hátt. Útlátið av hesum evnum í luftina, vatnið og jørðina skal skerjast munandi, fyri at minka um umhvørvisárin og heilsuárin hjá fólki sum mest. Hetta fremja vit í samsvari við altjóða samtyktar karmar.
12.5
Áðrenn 2030 skulu vit minka munandi um ruskmongdina. Hetta gera vit við fyribyrging, minking og endurnýtslu.
12.6
Vit skulu eggja fyritøkum til at fremja burðardygt arbeiði, serliga stórum og altjóða fyritøkum. Samstundis skulu fyritøkurnar eggjast til at skriva inn og greiða frá arbeiðinum við burðardygd í teirra ársfrágreiðingum.
12.7
Vit skulu fremja burðardygga alment innkeyp, í samsvari við politiskar avgerðir og raðfestingar í einstøku londunum.
12.8
Áðrenn 2030 skulu vit tryggja, at fólk allastaðni hava neyðuga vitan og upplýsing til at virka fyri burðardyggari menning og til at liva lív teirra í javnvág við náttúruna.
12.a
Vit skulu hjálpa menningarlondunum at styrkja um teirra vísindaligu og tøkniligu førleikar til at førka seg móti meira burðardyggari nýtslu og framleiðslu.
12.b
Vit skulu menna og taka í nýtslu nýggj amboð til at fáa yvirlit yvir árinini av burðardyggari ferðavinnu, sum er arbeiðsskapandi og fremur staðbundnari mentan og framleiðslu.
12.c
Vit skulu endurskoða vánaligar stuðulsskipanirnar til lívrunnin brennievni, tí tær leggja upp til spill av náttúrutilfeinginum. Hetta gera vit við at taka av skipanir, sum skeikla marknaðin, í við atliti til galdandi umstøður í einstøku londunum. Eitt nú við at umleggja skattin og so líðandi avtaka skaðiligar stuðulsskipanirnar á ein hátt, ið endurspeglar teirra neiligu ávirkan á umhvørvið. Her noyðast vit samstundis at taka atlit til umstøður og serligar tørvir hjá menningarlondunum, og vit skulu minka sum mest um neiligu árinini á menningina í hesum londunum, soleiðis at vit verja tey fátøku og samfelag teirra.
12.1
Vit skulu seta í verk ein 10-ára karm fyri burðadygga nýstlu og framleiðslu (10YFP). Tey framkomnu londini skulu ganga undan, men øll lond skulu gera sín par, við atliti til menning og førimun hjá menningarlondunum.
12.2
Áðrenn 2030 skulu vit gagnnýta og handfara náttúrutilfeingi burðardygt.
12.3
Áðrenn 2030 skulu minka um matoyðslið fyri hvønn íbúgva við eini helvt, bæði í handlum og hjá brúkarum. Eisini skulu vit minka matoyðsl í framleiðsluni og hjá veitarum, harímillum mistan ávøkstur eftir at heystað er.
12.4
Áðrenn 2020 skulu røkka málinum um at handara øll skaðilig evni og spillevni á ein umhvørvisvinarligan hátt. Útlátið av hesum evnum í luftina, vatnið og jørðina skal skerjast munandi, fyri at minka um umhvørvisárin og heilsuárin hjá fólki sum mest. Hetta fremja vit í samsvari við altjóða samtyktar karmar.
12.5
Áðrenn 2030 skulu vit minka munandi um ruskmongdina. Hetta gera vit við fyribyrging, minking og endurnýtslu.
12.6
Vit skulu eggja fyritøkum til at fremja burðardygt arbeiði, serliga stórum og altjóða fyritøkum. Samstundis skulu fyritøkurnar eggjast til at skriva inn og greiða frá arbeiðinum við burðardygd í teirra ársfrágreiðingum.
12.7
Vit skulu fremja burðardygga alment innkeyp, í samsvari við politiskar avgerðir og raðfestingar í einstøku londunum.
12.8
Áðrenn 2030 skulu vit tryggja, at fólk allastaðni hava neyðuga vitan og upplýsing til at virka fyri burðardyggari menning og til at liva lív teirra í javnvág við náttúruna.
12.a
Vit skulu hjálpa menningarlondunum at styrkja um teirra vísindaligu og tøkniligu førleikar til at førka seg móti meira burðardyggari nýtslu og framleiðslu.
12.b
Vit skulu menna og taka í nýtslu nýggj amboð til at fáa yvirlit yvir árinini av burðardyggari ferðavinnu, sum er arbeiðsskapandi og fremur staðbundnari mentan og framleiðslu.
12.c
Vit skulu endurskoða vánaligar stuðulsskipanirnar til lívrunnin brennievni, tí tær leggja upp til spill av náttúrutilfeinginum. Hetta gera vit við at taka av skipanir, sum skeikla marknaðin, í við atliti til galdandi umstøður í einstøku londunum. Eitt nú við at umleggja skattin og so líðandi avtaka skaðiligar stuðulsskipanirnar á ein hátt, ið endurspeglar teirra neiligu ávirkan á umhvørvið. Her noyðast vit samstundis at taka atlit til umstøður og serligar tørvir hjá menningarlondunum, og vit skulu minka sum mest um neiligu árinini á menningina í hesum londunum, soleiðis at vit verja tey fátøku og samfelag teirra.


text:
Orð og lag: Ókendur
Týtt: Kajfinn Hammer
1. Eg sá ein bangnan skara út úr Egypten fara,
sum náði Guðs við Reyða Havið sá;
Miriam frøddist, øll har sungu,
dansaðu og sungu prís
Niðurlag: Eg prísi Tær, eg prísi Tær,
o, Jesus Krist, eg prísi Tær!
Eg prísi Tær, eg prísi Tær,
o, Jesus Krist, eg prísi Tær!
2. Tá Paulus og Silas sum fangar í Filippi
í myrkahúsi sungu mitt á nátt;
múrar skakast, leinkjur bresta,
fangar syngja Harrans prís:
3. Jóhannes sá ein skara av teimum endurloystu,
sum tváað høvdu sær í Lambsins blóð.
Summi sungu, onnur bóðu,
men øll har Guði góvu prís:
4. Tá heilagur ein skari av øllum tjóðum, tungum,
skal koma út úr sorg og pínu, neyð;
øll tá syngja nýggja sangin,
Himins herur prísar Guð’


text:
Jorge Luis Borges
Jorge Luis Borges ( audio) (24. august 1899 – 14. juni 1986) var argentinskur rithøvundur. Í 1914 flutti familja hansara til Evropa og var har til 1921, tá ið tey vendu aftur til Buenos Aires. Frá 1956 til 1970 starvaðist hann sum professari í bókmentum á lærda háskúlanum í Buenos Aires. Lív hansara var nógv ávirkað av hernaðarstjórnini í Argentina. Mong hava eisini undrast á, hví Borges ikki fekk Nobel heiðurslønina í bókmentum og hava gitt, at tað kanska var orsakað av, at hann serliga í áttatiárunum ikki mótmælti hernaðarstýrunum í Argentina, Kíli, Uruguei og aðrastaðni. Hann misti so við og við sjónina; av tí at hann ongantíð lærdi seg blindaskrift, gjørdist mamma hansara skrivari hjá honum, til hon doyði. Hann var serliga kendur fyri sínar stuttsøgur og yrkingar, men tókst við mangar aðrar greinir av bókmentum, umframt at týða.
Útgávur[rætta | rætta wikitekst]
- 2002 Líknilsið um slottið í Tað nýggja Atlantis
Heiðurslønir[rætta | rætta wikitekst]
- 1956 National Prize fyri bókmentir. Universitetið í Cuyo
- 1961 Prix Formentor. Altjóða útgevaraheiðursløn.
- 1965 Order of the British Empire
- 1971 The Jerusalem Prize
- 1976 Special Edgars
- 1979 Cervantes prize
- 1980 Prix Mondial Cino del Duca


text:
Georg L. Samuelsen
Georg Lindenskov Samuelsen (8. januar 1910 í Tórshavn - 17. februar 1997) blaðstjóri og virkin í Havnar Sjónleikarfelag. Bara 26 ára gamal gjørdist hann í 1936 blaðstjóri á Dimmalætting, eitt starv hann røkti fram til 1. juli 1981. Frá 1945 var hann føroyskur tíðindamaður hjá Berlingske Tidende.
Sjónleikur hevur havt hansara stóra áhuga, umframt at hava leikt við í fleiri leikum hevur hann týtt sjónleikir og útvarpsleikir. Á ungum árum gav hann út yrkingasavnið "Sól og sirm", 1930.
- 1936 - 1981 Blaðstjóri á Dimmalætting.
Útgivið[rætta | rætta wikitekst]
- 1930 - Sól og sirm (yrkingasavn).
Kelda[rætta | rætta wikitekst]
- Kraks Blå Bog 1996, s. 1085


text:
29. Okt 2013
Frumsýningin av nýskrivaða leikinum Sangur í mjørka, eftir Elina á Rógvi, verður leygardagin 2. novembur. Atgongumerkir til sýningarnar fáast til keyps, í Visit Tórshavn, í Gamla Bókhandli á Vaglinum. Leikurin sigur frá síni egnu søgu, sum er knýtt at...
25. Okt 2013
Sóley Danielsen ferð í komandi døgum til Danmarkar at undirvísa og leikstjórna, hetta er ein liður í einum samarbeiði millum sjónleikaraskúlan í Klaksvík og ein dramabólk í Danmark. Samarbeiðið kom í lag í summar tá Klaksvíkar sjónleikarafelag var við sínum børnum á...
17. Okt 2013
Barnaleikurin, Keisarans nýggju klæðir" sum Tjóðpallur Føroya setti upp á ólavsøku, var so væl umtóktur, at hann verður tikin uppaftur komandi hósdag og fríggjadag. Fýra sýningar av “Keisarans nýggju klæðir” vóru ólavsøkudagarnar, og tær vóru allarfullsettar. Tað sama vóru tær sýningarnar, ið...
17. Okt 2013
Marita Dalsgaard var í Brunsj og tosaði um mangt og hvat, men eisini um leikin "Sangur í Mjørka " og vit hoyrdu ein av sangunum, sum verður við í leikinum.hoyr Maritu í Brunsj ...
01. Okt 2013
Skeiðið í Rødd og Rørslu var sera væleydnað og fleiri av luttakarunum ynsktu at koma á eitt uppfylgjandi skeið í nærmastu framtíð. Tí eru vit farin í holt við at skipa fyri einum skeiðið fyri eitt sindur roynd, sum vónandi kann verða hildið í januar...
23. Sep 2013
Á samkomu í Müllers pakkhúsi mikukvøldið varð kunngjørt, at Hilmar Joensen, sum er nevndarformaður í MáF hevði fingið tillutað barnamentanarheiðursløn M.A.Jacobsens 2013. Vit her í MáF eru sera errin hansara vegna og ynskja honum hjartaliga til lukku við hesum uppiborðna heiðri. Hann fekk virðislønina...
27. Aug 2013
Nú er tað eitt ár síðan at vit fóru í holt við at tosa um nýggja heimasíðu tí tann gamla hevur brek og ikki kann gerast aftur. Nú langt um leingi er hon soht, er tann nýggja heimasíðan, okkurt er ikki heitl komi uppá pláss...


text:
Oyðileggjandi útbyggingin við Skansan
Av órannsakiligum orsøkum eitur tað seg í fjølmiðlunum og millum manna, at tað er eitt samt býráð á 13-0, sum tekur undir við stóru havnarútbyggingini fram við Skansanum. Hetta er skeivt. Mín atkvøða er ongantíð farin til hasa verkætlanina av tí einfaldu orsøk, at eg haldi hana vera fullkomiliga burturvið.
Við at hyggja í gerðabókina frá býráðsfundinum 25. juni í ár sæst, at Marin Katrina Frýdal atkvøddi ímóti málinum um Skansabryggjuna.
Tað er ikki ókent fyri mær at vera einsamøll í býráðnum um at finnast at teimum avgerðum, sum býráðið tekur. Haldi eisini, at tíðin er komin, har eg kann greiða borgarum í høvuðsstaðnum frá, hví eg haldi, at hendan ógvusliga útbyggingin av Tórshavnar havn beint framman fyri einum av okkara fáu fornminnum, er fullkomiliga ábyrgdarleys. Eg taki undir við teimum sjónarmiðum, sum hava verið frammi um, hvussu langt av leið hendan ætlanin er.
Ikki nevndarviðgjørt
Tað er synd at siga, at hetta stóra málið hevur fingið drúgva viðgerð í býráðnum. Einans tvær ferðir hevur málið verið fyri í býráðnum, og báðu ferðir setti eg uppskot fram um at koyra málið í nevnd, so tað kundi verða viðgjørt býarskipanarliga og tekniskt, við m.a. atliti til ferðslu, umhvørvi og náttúru, og at fáa viðgjørt tær ovurhonds stóru fíggjarligu avleiðingarnar. Men tíverri varð uppskot mítt felt í býráðnum báðar ferðir, og tískil hevur málið bara fingið nevndarviðgerð í Vinnunevndini. Eisini havi eg sett fram spurningin, um tað er ein framtíðar tryggjað leið at blanda ferðafólkaflutning og farmaflutning saman.
Borgarstjórin sigur bara okkurt
At hoyra borgarstjóran í ramasta álvara standa og siga, at ein av høvuðsorsøkunum til hesa útbyggingina av Havnini er fyri at fáa Skansan at taka seg betri út, tí fólk koma at síggja inn á og njóta hann frá sjóvarmálanum, fær meg at ivast í, um eg skal gráta ella flenna. Havnarútbyggingin hevur eittans endamál, sum er at økja um inntøkurnar hjá Tórshavnar havn og harvið kommununi. So kann borgarstjórin og restin av meirilutanum koma við øðrum páhaldum, men tey eru ikki annað enn hjáputur fyri at fáa fólk at gloypa bitanum.
Tórshavnar kommuna í fakligum stjórnarloysi
Umframt at oyðileggja útsýnið frá Skansanum og skemma hetta vakra umhvørvið og søguliga stað, fer verkætlanin at økja munandi um larm og helst eisini dálking í økinum. Ætlanirnar við Skansabryggjuni eru ikki aðrar enn at fáa eitt konteynaraparkeringspláss, sum saktans kundi verið lagt aðrastaðni. At ein marina so er knýtt uppí, er ikki annað enn roykslør, so fleiri taka undir við ætlanini. Sambært VVM (Vurdering af virkning på miljø) kanningini hjá Rambøl, juni 2014, fer útbyggingin at viðføra eina øking í ferðslu uppá heili 55%, har meginparturin verður tung ferðsla. Hvørki Hvítanesvegur ella Eystari Ringvegur eru gjørdir til hesa stóru og tungu ferðslu, ið skal forrenta hundraðtals-millióna lánið, sum ætlanin er at taka til Skansabryggjuna.
Hendan ætlanin er als ikki gjøgnumhugsað býarskipanarliga, og málið verður trumfað ígjøgnum, alt meðan kommunan liggur í fakligum stjórnarloysi, á býarskipanarøkinum og tekniska økinum, nú hesi týðandi størvini, sum ávikavist býararkitektur og tekniskur stjóri, hava verið ósett í longri tíð.
Samstarv við aðrar kommunur
Eysturoyartunnilin er eftir øllum at døma ikki langt burturi, og hann fer vissuliga at viðføra stórar broytingar á samferðsluøkinum, eingin ivi um tað. So hví ikki longu nú kanna møguleikan fyri at taka upp samstarv við aðrar kommunur um eina megingóðshavn fyri Føroyar, soleiðis at avskipingarkostnaðurin fyri føroyska útflutningsvinnuna verður so lágur sum møguligt, og tænastan so góð sum gjørligt.
Hetta er ein avgerandi táttur í spurninginum um okkara kappingarføri. Somuleiðis vita vit, at kostnaðarstøðið á okkara innflutningi er sera høgt. Tí vil ein ódýr og effektiv innflutningshavn gagna tí vanliga føroyinginum í hansara gerandisdegi.
Stóra uppfyllingin í Nólsoyarfirði uttan fyri Skansan kann so ongantíð fáa skoðsmálið at vera ein ódýr loysn. Vit vita longu nú, at týðandi partar innan føroyska útflutningsvinnuna gera stórar íløgur í Eysturoynni. Um flutningsfeløgini síðani velja at flyta aftaná, skal so skattgjaldarin í Tórshavnar kommunu enn einaferð gjalda gildið fyri ein steindeyðan bryggjukant? Illa umhugsaðu havnaríløgurnar á Sundi og á Oyrareingjum áttu at fingið okkum at steðga á og hugsa okkum væl um.
Kanska áttu vit t.d. at lært av íslendsku royndunum frá samstarvinum um Faxflóahafnir, ella føroysku royndunum frá Kongshavnar havn.
Ráðgevarafyritøkan hevur fingið eina bílagda uppgávu, har úrslitið frammanundan er avgjørt. Av somu orsøk eru ongar ítøkiligar kanningar gjørdar í mun til, hvussu trupulleikin við ov lítlum havnarlagi t.d. kundi verið loystur aðrastaðni. Eisini eru grundleggjandi skeivleikar av fatanini av føroyskum viðurskiftum í kanningini.
Gott við árvaknum borgarum
Tíbetur eru nógvir borgarar í Tórshavnar kommunu nú vaknaðir og reisa seg móti hesi sera ivasomu útbygging, sum býráðið hevur sett út í kortið.
Latið okkum brúka vit og skil og frammanundan kanna árinini av eini møguligari havnabygging við Skansan, tí er hendan útbyggingin fyrst gjørd, vendst ikki aftur. Tá hava vit fyri allar ævir oyðilagt umhvørvið kring Skansan.
William Heinesen um Skansan
Soleiðis sigur William Heinesen um Skansan (Laterna Magica 1985/týðing Jonhard Mikkelsen 2014):
“Ímóti glampanini frá mánarisinum hevja seg nakrir gamlir, myrkir verjugarðar við tilgrónum skotskeinum og eirdum goturstykkjum. Tað er skansin. Í gomlum døgum ein ræðslunnar staður í útryðjuni á tí prúða danska hjálandaveldinum, ballaður inn í krútroyk og buldur. Síðani bara ein tilgrógvin gras- og havangandi yndissæla.”
Við býráðskvøðu
Marin Katrina Frýdal, Tjóðveldi


text:
Enn betri Bussleið
Bussleiðin er lívæðrin í kommununi og skal gerast enn betri. Fólk eru sera glað fyri Bussleiðina, tó ynski eru um broytingar í ferðaætlanini, eyka túrar, og fleiri túrar fyrr um morgnarnar, seinni um kvøldarnar og um vikuskiftini.
Bussleiðin er hjartabarnið hjá mær. Tá eg frá 2005-2011 var forkvinna í teknisku nevnd, varð arbeitt miðvíst við at menna Bussleiðina. Eg eri tí sera glað og ikki sørt errin av at hoyra, hvussu fólkið hevur tikið Bussleiðina til sín. Enn er ikki komið á mál, tí ætlanin var alla tíðina at Bussleiðin skuldi vera eitt alternativ til bilin. Tað málið er ikki rokkið fyrr enn koyrt verður oftari og allar dagar.
Bussleiðin hevur ómetaliga stóran týdning fyri kommununa. Bussleiðin er ein samhaldsføst skipan, har roynt verður at flyta ein stóran part av bilferðsluni yvir á kollektivan flutning, fyri at minka um bilatalið og CO2-útlátið. Gjaldsfría loysnin frá 2007, har eitt av aðalmálunum var at uppala børnini at brúka Bussleiðina, soleiðis at komandi ættarlið á ein heilt natúrligan hátt nýta kollektivu ferðsluna sum ein flutningsmøguleika, hevur økt brúkaraskaran munandi.
Trygdin má økjast í býbussunum. Trygdarbelti skulu verða í bussunum, tí tað er ikki nóg trygt at bussar koyra millum bygdir fullir av skúlabørnum, har ikki øll eru íbundin.
Higartil hevur tíverri ikki verið politiskur vilji at økja um títtleikan, men nú hesir somu býráðslimir kropp av kroppi siga, at teir eru sinnaðir til hetta, sær ljósari út.
Tjóðveldi fer nú sum áður altíð at arbeiða fyri eini enn betri Bussleið. Gjaldsfría skipanin skal halda áfram, tænastan víðkast í allari kommununi allar dagar í vikuni.
So ynskir tú eina enn betri Bussleið, so er valið sjálvandi Tjóðveldi.
Marin Katrina Frýdal, býráðslimur
Tjóðveldi


text:
Menna gransking innan krabbamein í Føroyum
Marnar Fríðheim Kristiansen, lækni, er farin undir eina Ph.D. verkætlan innan hetta økið.
Er sambandi ímillum krabbamein og aldur, bústað, og sosialar umstøður? Millum annað tað verður kannað í eini Ph.D. verkætlan, sum Marnar Fríðheim Kristiansen, lækni, fór undir tann 1. mars.
Endamálið við ætlanini er eisini yvirskipað at lýsa krabbamein í Føroyum og at kanna, hvussu sjúkan rakar einstakar familjur. Krabbamein hjá børnum verður eisini sett frammarlaga í verkætlanini, og endamálið við tí er at gera eina yvirskipaða lýsingina av barnakrabba og at gera serstakar kanningar innan hetta økið.
Verkætlanin strekkir seg yvir 3 ár, og er eitt samstarv millum Fróðskaparsetur Føroya, Landssjúkrahúsið og Ílegusavnið. Team Rynkeby, Krabbameinsfelagið og Sjúkrakassagrunnurin stuðla verkætlanina.
“Hetta er fyrsta stig í eini størri ætlan við at menna gransking innan krabbamein í Føroyum, og at fáa eina savnandi granskingarstrategi innan hetta økið,” stendur á heimasíðuni hjá Krabbameinsfelagnum.
Mest lisið í farnu viku
Fakta kekking av Ingolf S. Olsen
Allan Samuelsen: Country & Blues festivalurin hevur vind í seglini
Magnus Heinason gjørdi bummtúr eftir toski
Vespureiðrið (100) - 18. mars 2019
Cruiseskip við 1300 fólkum í havsneyð 1-2 sjómíl frá norsku strondini
Tí eigur onkur at steðga verandi ætlanum, áðrenn stórskaðin hendir.
Flaggdagin 2018 var tøki peningur landskassans negativur
Komið øll við (4) - Gestur: Mikkjal Hvannastein - 21. mars 2019
Prát við Rigmor Dam, fyrrv. mentamálaráðharra
Dómadagsmiðlar og politikarar siga eitt, veruleiki sigur annað
Jógvan Skorheim vísir aftur øllum ákærunum frá Rógva Fossadal
Samkynda forkvinnan hjá skotsku konservativu júst fingið barn
Hvast orðaskifti á tingi um Landsbankan
Stóra plastruddingin í Kyrrahavinum er steðgað
Normenn fingu rættuliga stóran tosk
Louisa Joensen rópar varskó, meðan hon ansar føroysk ross í 47 m/s
Botnurin er lagdur fyri árið
Tey villfremmandu halda fram at floyma yvir Bretland
VÍF - H71 endaði við 33-22
Hjálparfólkafelagið og Betri hava kunningarfund
Fyrsta flagið er loyst fyri eini risastórari verkætlan við eigaraíbúðum í Vesturbýnum í Havn
Italska stjórnin lagt ræðandi uppskot til fíggjarlóg fram
Prát við Jóhan í Niðristovu, um vindmyllur
Nógvar 100-tals milliónir oyramerktar til okkara heilsuverk hvurvu
Samband
Postboks 226
FO-600 Saltangará


text:
Vit gerast fleiri og fleiri løntakarar í Føroyum. Í august vóru løntakararnir 27.344 í tali, vísa tølini hjá Hagstovu Føroya.
Síðani februar 2014, tá beint undir 24.000 løntakarar í aldrinum 16-74 vóru í Føroyum, er talið økt støðugt til 27.344 í august.
Av teimum 27.344 løntakararunum eru 14.215 mannfólk, meðan 13.129 eru konufólk.
9.619 løntakarar starvast í almennu og aðrari tænastu, meðan næst størsti løntakarabólkurin er at finna í privatu tænastuvinnunum, har 9.264 løntakarar starvast. Lítil munur er á talinum av løntakarum í byggivinnuni o.a. tilvirking og fiskivinnuni o.a. ráevnisvinnu. Í fyrra bólkinum starvaðust 4.233 løntakarar, meðan 4.228 løntakarar starvast í seinna bólkinum.


text:
Kom ein túr til Skálavíkar á páskum
Í páskadøgunum 12.-22. apríl hava vit eitt heilt serligt tilboð.
Eru tit til dømis 2 vaksin, ið ferðast saman og gista í dupultkamari, so spara tit 895 kr. Eru tit ein barnafamilja, 2 vaksin og 2 børn millum 3-11 ár og gista í familjukamari, spara tit kr. 1.295. Við í prísinum er sjálvandi eisini morgunmatur.
Aðrar prísir finna tit við at vitja okkara bíleggingarsíðu her á heimasíðuni, við at ringja ella skriva til okkum.
Sandoyggin hevur mangt ymiskt at bjóða bæði einstaklingum, pørum og barnafamiljum. Tit kunnu millum annað vitja søvnini í oynni, fara ein hugnaligan gongutúr, royna ein túr í kajakk á Sandsvatni ella heilsa uppá neytini hjá bóndanum Poul. Sí heimasíðuna hjá Visit Sandoy visitsandoy.fo og fáið íblástur til upplivingar í Sandoynni. Kanska ein túrur til Skyvjar kann freista?
Tilboðið á Hotel Skálavík kann bíleggjast á netinum, við at ringja 345900 ella við at senda okkum ein teldupost booking@hotelskalavik.fo
Fyri at gera uppihaldið á Hotel Skálavík enn meira spennandi mæla vit tykkum til at royna okkara hugnaligu grillsmáttur íroknað vælsmakkandi og dygdargóðar grillpakkar, sum innihalda ymiskt leskiligt. Les meira um grillsmátturnar her.
Eisini kunnu vit viðmæla okkara heita uttandura pott, sum stendur fjálgt og gott millum tí einu lonina og lítla fundarhølið, við útsýni yvir grønu fløtuna og grillsmátturnar. Prísur pr. tíma er kr. 250 (fyri ikki gistandi gestir kr. 399). Set teg í samband við okkum og bílegg tykkum tíð til heita pottin.
Vit gleða okkum til at síggja tykkum á Hotel Skálavík á páskum.
Einkultkamar:
úr kr. 1.590
Spar kr. 795
Dupultkamar:
úr kr. 1.790
Spar kr. 895
Familjukamar (2 vaksin og 2 børn 3-11 ár):
úr kr. 2.590
Spar kr. 1.295
Eyka uppreiðing:
Ring og bílegg á
34 59 00


text:
Eivør Pálsdóttir (it); Eivør Pálsdóttir (hu); Eivør Pálsdóttir (et); Eivør Pálsdóttir (ast); ПoлcдoTTиp, AйBëp (ru); Eivør Pálsdóttir (de); Eivør Pálsdóttir (fo); Eivør Pálsdóttir (cs); آیور پالسدوتیر (fa); 埃沃兒·帕爾斯多蒂爾 (zh); Eivør Pálsdóttir (da); Eivør Pálsdóttir (ro); アイヴォール・ポルスドッティル (ja); Eivør Pálsdóttir (fr); Eivør Pálsdóttir (is); Eivør Pálsdóttir (sk); Eivør Pálsdóttir (pl); Eivør Pálsdóttir (nb); Eivør Pálsdóttir (nl); Eivør Pálsdóttir (fi); Eivør Pálsdóttir (sv); Eivør Pálsdóttir (es); 아이뵈르 폴스도티르 (ko); Eivør Pálsdóttir (en); Eivør Pálsdóttir (sl); ΈιBop Πaλσvtόtιp (el); AйBop ПoлcдoTиp (bg) cantante e cantautrice faroese (it); zangeres uit Faeröer (nl); färöische Sängerin und Komponistin (de); Faroese singer and songwriter (en); færeysk söngkona og tónskáld (is); føroysk songkvinna og sangskrivari (fo); TpaYouδίσtpιa kaι σtιxoupYός aπό tις Φepόeς Nήσouς (el); færøsk sangerinde og komponist (da) Eivor Palsdottir, Eivor Pálsdottir, Eivør Pálsdottir, Eivør Palsdottir, Eivor Pálsdóttir, Eivør Palsdóttir, Eivor Palsdóttir (es); Eivor Palsdottir (fr); Eivör Pálsdóttir (is); Eivør (fo); Eivor Palsdottir (nl); AйBëp ПoлcдëTTиp, AйBëp ПoлcдoTTиp, ЭйBop ПayлbcдoyTTиp (ru); Eivor Palsdottir (cs); Eivor Palsdottir, Eivør, Eivör, Eivor, Eivör Palsdottir (de); Eivor Palsdottir, Eivör Pálsdóttir, Eivør, Eivör, Eivör Palsdottir (fi); Eivör Pálsdóttir, Eivør, Eivör (en); Eivor Palsdottir, Eivör Pålsdottir, Palsdottir, Eivör Palsdottir (sv); ΈιBop (el); Eivør Palsdottir, Eivør (da)
Subcategories
This category has only the following subcategory.
Pages in category "Eivør Pálsdóttir"
This category contains only the following page.


text:
Jóannes á Fløtti verður nú høvuðsvenjari hjá Havnar Svimjifelag. Hann tekur við sum nýggjur høvuðsvenjari beinanvegin. Samstundis gevst Oleksii Ilchencko, ið hevur verið høvuðsvenjari síðani august í fjør.
Jóannes á Fløtti er 34 ára gamal og uppvaksin á Argjum. Sum ungur hevur Jóannes svomið í mong ár í Havnar Svimjifelag. Longu sum 15 ára gamal byrjaði hann at venja svimjarar á yngru liðunum hjá HS, og hevur síðani verið ígjøgnum alt felagið. Heilt frá teim yngstu í Skvatl & Spæl og upp til 3. – 4. lið, har hann hevur verið venjari seinastu trý árini. Harumframt hevur Jóannes tikið sær av praktiskum uppgávum í felagnum eitt nú í sambandi við venjingarlegur, kappingar og hugnaløtur. Umframt drúgvu royndirnar innan svimjivenjing, tekur Jóannes í løtuni venjaraútbúgving, sum ÍSF í samstarvi við Dansk Idrætsforbund DIF, skipar fyri.
Takið væl ímóti Jóannesi.
Nevndin
Havnar Svimjifelag


text:
Líknandi greinar
Útflutningurin minkaði heili 23 prosent í januar-februar 2018
Útflutningurin og innnflutningur eru dagførdur til og við februar 2018 og her sæst at tað ein stór minking í útflutninginum, heili 23 prosent og minus 350 milliónir. Størsta minkingin í útflutninginum er makrelur, sild og svartkjaftur og har er útflutningurin minkaður heili 53 prosent og minus 267 milliónir. Hví útflutningurin minkar við einum fjórðingi verður Les meira…
Politiska kabalin skuldi jú ganga upp
So upprann dagurin, har ið landsstýrismaðurin, Høgni Hoydal, og politiski vinmaður hansara, formaðurin í metingarnevndini, trinu fram og kunngjørdu, hvørji tey útvaldu vóru. Politiska viðgerðin hevur verið drúgv. Politiska kabalin skuldi jú ganga upp. Tjóðveldiskabalin. Tað er áhugavert at hoyra landsstýrismannin burturforklára, at talan er um politiska útlutan. Hann royndi at verja seg við ósannindum Les meira…
Signhild Joensen frá Ægir vann sikkurt 100 metur ryggsvimjing við tíðini 1:00.98
Signhild Joensen gjørdi sína pligt og vann sikkur 100 metur ryggsvimjing við tíðini 1:00.98 á FM í stuttgeil 2018, tað var 0.48 frá hennara føroyska met, men tíðin var sera góð og Signhild Joensen fekk heili 734 FINA stig. Hetta er eisini hennara besta tíð, síðani 21 oktober 2017, next stop HM í Kina og Les meira…


text:
- Vit kunnu víst døma, ikki hyklariskt, men rættvísan dóm; og mugu vera í Andanum, ikki í kjøtinum
- FKJ húsmøti, 5. August 2017
- Vit hava brúk fyri vælvild úr himni, ikki úr Íslandi (sodomita-høvuðborg norðurlandanna); tað vil eg siga hasi grellu gellu Dimmu, sum enn selur kropp
- Praise God for his word; given to us in kingly English; for no less is fitting for the King of kings, and Lord of lords; yea, may ye even praise his word
- Kvinnur kunnu ikki vera hirðar, elstar, prædikumenn, deknar, ella lærarar: men hinar aldraðu kvinnur mega læra hinar yngru kvinnur at vera passarar við hús v.m.; tí tað lærir N.T.
- jesuitarnir enn einaferð avdúkaðir, og nú skjótt upplúkaðir av Jesusi Christi sjálvum, og tveittir í heita hel
- Guðs 7 tals fingramerki er í King James Bíbliuni tvørturígjøgn
- Guðs navn er JEHOVAH, als og aldeilis yvirhøvur ikki “Yahwe”
- Ísrael: frá diaspora til dýrdríka framtíð (1)
- Kann ein týðing vera íblást? Guðs orð sigur: JA!
- Eitt seks ár seinkað svar til Gjaranes
- Hann sýnir Jákobi sítt orð (Ps. 147:19); 1: Jákob/Ísrael, 2: Jacob ben Chayyim, og 3: James (Heb.: Jakoov < Gr.: Jacobus < Lat.: Jacomus < En.: James)
- Islams-LYGNAR-propaganda-inndoktrineringin hjá hasum smílandi sniglinum Obama
- Athanasiska trúarjáttanin; Guðslæran um tríeindina; (verð ikki villleiddur av modulismu)
- Ein lítil prøjsur prísaði Guðs orði á Streymnesi í dag. Takk Guð, at ikki alt er blindar skriftlærdar nissur (eftir jesuitiskum lærdómi, á alexandriskan vís, sum alt er lygn)
- HARRIN harti handan Alexandriu-skúla devilin, sum sat og spýði upp lygnir faðirs síns um Guðs orð í Lindini í gjárskvøldi!
- Teir, sum læra ella hava lært falslæruna JDS, skulu fáa breitt, brúnt klistur fyri munnin; og skerast av, um teir ikki venda um frá hasi heldømiligu ranglæruni beint her og nú
- Sjá Guð, mín lut, grøða í dag: enntá fólk sum onga trúgv hevur
- JOMFRÚ er hvat Maria var, tá ið hon varð við barn av Halga Andanum. Moyggj er hálvur sannleiki, og tí ein hálv lygn, og tí ALDEILIS ÓBRÚKILIGT!
- Dahl og Victor læra fólk at játta sínar syndir fyri fólki (prestum). Nei! Vit játta syndir fyri Guði, feilir fyri monnum!
- Bæði Dahl og Victor skriva í Róm. 15:16, at Paulus var prestur. Nei! hann var TÆNARI Jesu Christs!
- AV 1611: Guðs æviga orð
- Munurin ímillum orðið (við lítlum) og Orðið (við stórum)
- Nær falla andligu gávurnar burtur?
- FKJ húsmøti, 1. Juli 2017


text:
Tá ið tú fert í nýtt starv, sum varar meir enn 1 mánaða, og sum í miðal er meir enn 8 tímar um vikuna skalt tú minnast til at fáa setanarskriv frá arbeiðsgevaranum. Hetta er tó ikki galdandi fyri sjófólk, hvør starvssetan er grundfest í sáttmála og sjómanslógini.
Setanarskrivið skal upplýsa:
- Navn og bústað arbeiðsgevarans og løntakarans
- Nær starvssetanin byrjar og hvussu leingi setanin varar, um hon ikki er óavmarkað
- Starvsstaðið
- Arbeiðstíð
- Starvsøki
- Starvsaldur
- Galdandi sáttmála
- Løn, ískoyti herundir eisini eftirløn, trygging o. líkn.
- Nær løn verður útgoldin
- Rætt løntakarans viðvíkjandi rindaðari frítíð
- Longd á uppsøgnarfreistum
- Møguligar aðrar avtalur í sambandi við starvssetanina
- Arbeiðsgevarin hevur sambært lóg skyldu at geva tær setanarskriv, sum inniheldur omanfyrinevndu viðurskifti. Kortini eru nógv, ið ikki fáa setanarskriv
Hevur tú arbeitt, men uttan setanarskriv, kanst tú biðja arbeiðsgevaran um setanarskriv. Hetta eigur tú at gera óansæð hvussu leingi tú hevur verið hjá arbeiðsgevaranum. Eru trupulleikar við at fáa setanarskriv, so kanst tú venda tær til álitisfólki á arbeiðsplássinum, sum kann taka málið upp við leiðsluna. Til ber eisini altíð at venda sær til títt fakfelag.
Sambært lóg skulu øll, sum starvast meir enn 8 tímar um vikuna í meir enn 1 mánaða, hava eitt setanarbræv.
Flest allir sáttmálar á føroyska arbeiðsmarknaðinum hava ásetingar um, at ein arbeiðstakari skal hava setanarskriv.